|

52011PC0267

DEĊIŻJONI TAL-KUNSILL dwar il-konklużjoni mill-Unjoni Ewropea tal-Kostituzzjoni u r-Regoli ta' Proċedura emendati tal-Grupp Internazzjonali ta' Studju fuq il-Gomma Proposta għal DEĊIŻJONI TAL-KUNSILL dwar il-konklużjoni mill-Unjoni Ewropea tal-Kostituzzjoni u r-Regoli ta' Proċedura emendati tal-Grupp Internazzjonali ta' Studju fuq il-Gomma  /* KUMM/2011/0267 finali - NLE 2011/0116 */

	MEMORANDUM TA’ SPJEGAZZJONIL-Unjoni Ewropea saret membru tal-Grupp Internazzjonali ta' Studju fuq il-Gomma (GISG) abbażi tad-Deċiżjoni tal-Kunsill (2002/651/KE) tat-22 ta' Lulju 2002 dwar il-parteċipazzjoni tal-Komunità fil-Grupp Internazzjonali ta' Studju fuq il-Gomma.Fl-1 ta' Lulju 2008, wara l-irtirar tar-Renju Unit mill-GISG, il-Kapijiet ta' Delegazzjoni tal-GISG adottaw deċiżjoni biex iċaqilqu l-Kwartieri Ġenerali tal-Grupp għal Singapor u dan kien jitlob l-adattament korrispondenti tad-dispożizzjonijiet rilevanti tal-Kostituzzjoni tal-GISG.Fil-laqgħa tal-Kumitat Eżekuttiv tat-12-13 ta' Frar 2008 u l-laqgħa tal-Kapijiet ta' Delegazzjoni tal-5-6 ta' Marzu 2008 tal-GISG ġie deċiż li għandu jkun hemm reviżjoni aktar komprensiva tal-Kostituzzjoni u tar-Regoli ta' Proċedura, fost l-oħrajn billi jkun hemm ukoll definizzjoni ta' "Membri" jew "Pajjiżi" li tqis l-istatus legali partikolari tal-Unjoni Ewropea.Il-Kummissjoni ġiet awtorizzata mill-Kunsill biex tibda negozjati għar-reviżjoni tal-Kostituzzjoni tal-Grupp Internazzjonali ta' Studju fuq il-Gomma[1]. Din l-awtorizzazzjoni stabbilixxiet ukoll id-direttivi tal-innegozjar. Fin-negozjati għall-emenda tal-Kostituzzjoni u r-Regoli ta' Proċedura, il-Kummissjoni segwiet mill-qrib dawn id-direttivi u dak li rriżulta min-negozjati huwa bi qbil mal-mandat ta' negozjar tal-Kummissjoni.Il-kompożizzjoni tal-GISG għaddiet minn tibdil suċċessiv, l-aktar bħala riżultat tal-irtirar jew l-irtirar imħabbar ta' bosta membri attwali, u minħabba f'hekk il-kontribuzzjonijiet baġitarji tal-membri li fadal saru aktar ta' piż. Matul in-negozjati, skont il-mandat tagħha ta' negozjar, il-Kummissjoni fittxet li tikseb bilanċ mill-ġdid bejn il-kontribuzzjoni bażika u l-kontribuzzjoni varjabbli favur din tal-aħħar, biex jonqos il-piż finanzjarju fuq il-membri tal-Grupp li huma pajjiżi produċenti żgħar li qegħdin fil-fażi tal-iżvilupp. Iżda, fi tmiem in-negozjati kien hemm biss tibdil limitat li kien aċċettabbli għall-membri l-oħra tal-GISG.Intlaħaq qbil dwar l-emenda tal-abbozz finali tal-Kostituzzjoni u tar-Regoli ta' Proċedura tal-GISG fil-laqgħa straordinarja tal-Kapijiet ta' Delegazzjoni fit-18-19 ta' Novembru 2010 u ġiet adottata formalment fil-laqgħa tal-Kapijiet ta' Delegazzjoni fi DD MMMM 2011[2]. Il-firma mill-Unjoni Ewropea tal-Kostituzzjoni u r-Regoli ta' Proċedura emendati tal-GISG ġiet deċiża mill-Kunsill fid-Deċiżjoni 2011//XXX[3].Għaldaqstant, huwa neċessarju li l-Kunsill jadotta deċiżjoni biex jikkonkludi l-ftehim b'konformità mal-Artikolu 218(6).2011/0116 (NLE)Proposta għalDEĊIŻJONI TAL-KUNSILLdwar il-konklużjoni mill-Unjoni Ewropea tal-Kostituzzjoni u r-Regoli ta' Proċedura emendati tal-Grupp Internazzjonali ta' Studju fuq il-GommaIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207(3) u (4), flimkien mal-Artikolu 218(6) (a) (v), tiegħu,Wara li kkunsidra l-proposta mill-Kummissjoni Ewropea,Wara li kiseb il-kunsens tal-Parlament EwropewBilli:1.  Wara sensiela ta' negozjati, fit-18-19 ta' Novembru 2010, il-Kapijiet ta' Delegazzjoni tal-Grupp Internazzjonali ta' Studju fuq il-Gomma ftehmu dawr it-test tal-emendi fil-Kostituzzjoni u r-Regoli ta' Proċedura tal-Grupp.2.  L-Unjoni Ewropea hija parti mill-Grupp Internazzjonali ta' Studju fuq il-Gomma.3.  L-Istati Membri tal-UE li bħalissa huma membri tal-Grupp Internazzjonali ta' Studju fuq il-Gomma ressqu avviżi formali ta' irtirar u se jirtiraw mill-Grupp mill-1 ta' Lulju 2011.4.  L-adozzjoni tal-Kostituzzjoni u r-Regoli ta' Proċedura emendati hija indispensabbli għall-ikkonfermar tal-Kwartieri Ġenerali l-ġodda tal-Grupp u biex isiru dispożizzjonijiet espliċiti dwar l-istatus tal-UE ġewwa l-Grupp, kif ukoll biex jiġu allinjati mill-ġdid l-istruttura organizzattiva, il-kontribuzzjonijiet baġitarji u l-proċeduri tat-teħid ta' deċiżjonijiet.5.  Fid-Deċiżjoni 2011/XXX tiegħu, il-Kunsill iddeċieda li l-Unjoni Ewropea tiffirma l-Kostituzzjoni u r-Regoli ta' Proċedura emendati tal-GISG fil-laqgħa tal-Kapijiet ta' Delegazzjoni billi tivvota favur iż-żewġ testi, skont il-konferma bil-miktub li ssegwi l-konklużjoni tiegħu.6.  Huwa xieraq li l-Kostituzzjoni u r-Regoli ta' Proċedura emendati jiġu konklużi,ADOTTA DIN ID-DEĊIŻJONI:Artikolu 1Il-Kostituzzjoni u r-Regoli ta' Proċedura emendati tal-Grupp Internazzjonali ta' Studju fuq il-Gomma huma hawnhekk aċċettati f'isem l-Unjoni Ewropea.It-testi tal-Kostituzzjoni u tar-Regoli ta' Proċedura emendati huma mehmuża ma' din id-Deċiżjoni.Artikolu 2Il-President tal-Kunsill huwa b'dan awtorizzat li jagħżel il-persuna/i li għandha/għandhom is-setgħa li tikkonferma/jikkonfermaw bil-miktub lis-Segretarju Ġenerali tal-Grupp Internazzjonali ta' Studju fuq il-Gomma l-ftehim tal-Unjoni li tkun marbuta bil-Kostituzzjoni u r-Regoli ta' Proċedura emendati u li tiddepożita d-dikjarazzjoni tal-kompetenza mehmuża ma' din id-Deċiżjoni, b'konformità mal-Artikolu XVI, paragrafu 2, tal-Kostituzzjoni emendata.Artikolu 3L-Unjoni għandha tkun rappreżentata minn rappreżentanti tal-Kummissjoni fil-laqgħat tal-Kapijiet ta' Delegazzjoni tal-Grupp Internazzjonali ta' Studju fuq il-Gomma kif stabbilit bl-Artikolu IX tal-Kostituzzjoni emendata.L-Istati Membri jistgħu jipparteċipaw bħala parti mid-delegazzjoni tal-Unjoni Ewropea fil-laqgħat tal-Kapijiet ta' Delegazzjoni.Artikolu 4Din id-Deċiżjoni għandha ti dħol fis-seħħ dakinhar li tiġi adotata. Għandha tiġi ppubblikata f' Il-Ġurnal Uffiċjali tal-Unjoni Ewropea .Magħmul fiGħall-KunsillIl-PresidentANNESSKostituzzjoni dwar il-Grupp internazzjonali ta' studju fuq il-gommaDaħlaIl-Grupp Internazzjonali ta' Studju fuq il-Gomma (minn hawn 'il quddiem imsejjaħ il-Grupp) ġie stabbilit fl-1944 bl-istatus ta' organizzazzjoni internazzjanali rikonoxxuta fir-Renju Unit. Il-Grupp kien u għadu bbażat fis-Singapor, rikonoxxut bħala organizzazzjoni internazzjonali, mill-1 ta' Lulju 2008.I Għanijiet1. Il-Grupp jipprovdi forum għad-diskussjoni ta' kwistjonijiet li jaffettwaw il-produzzjoni u l-konsum, kif ukoll il-kummerċ, ta' gomom naturali u sintetiċi. L-għan tal-Grupp huwa li tinġabar u titqassam informazzjoni statistika komprensiva dwar l-industrija tal-gomma fid-dinja, biex b'hekk tikber it-trasparenza fis-swieq tal-gomma u fix-xejriet tas-suq.2. Il-Grupp jista' jikkopera ma' organizzazzjonijiet internazzjonali oħra li huma rilevanti għall-kisba tal-għanijiet tiegħu.II Il-Funzjonijiet1. Il-Grupp se jiltaqa' perjodikament fil-ħin u fil-postijiet konvenjenti għall-Membri sabiex tiġi riveduta l-pożizzjoni statistika u biex jiġu diskussi l-problemi komuni tal-industrija tal-gomma.2. Il-Grupp għandu jiżvolġi jew jinkariga dawn ir-reviżjonijiet u l-istudji dwar is-sitwazzjoni globali tal-gomma skont l-esiġenzi, waqt li jittieħed f'konsiderazzjoni l-forniment ta' informazzjoni komprensiva dwar is-sitwazzjoni tad-domanda u l-provvista u l-iżvilupp probabbli tagħha.III Id-Definizzjonijiet1. Il- "Grupp" tfisser il-Grupp Internazzjonali ta' Studju fuq il-Gomma (GISG).2. "Kapijiet ta' Delegazzjoni" tfisser l-ogħla awtorità tal-Grupp magħmul mir-rappreżentanti tal-Membri.3. "Il-Pajjiż Ospitanti" tfisser il-Membru li miegħu l-Grupp ikkonkluda l-Ftehim dwar il-Kwartieri Ġenerali.4. Kull referenza f'din il-Kostituzzjoni għal " Membru " jew " Pajjiż " għandha titqies li tinkludi l-Unjoni Ewropea u kull organizzazzjoni intergovernattiva li għandha kompentenza esklussiva fuq kwistjonijiet koperti minn din il-Kostituzzjoni u r-responsabbiltajiet fir-rigward tan-negozjar, it-tmiem, u l-applikazzjoni ta' ftehimiet internazzjonali, b'mod partikolari, il-ftehimiet dwar il-merkanzija.5. Is-Samit Dinji dwar il-Gomma huwa konferenza pubblika għall-industrija u l-gvernijiet organizzata mill-GISG.6. Il-Produttur tal-gomma naturali huwa kwalunkwe Membru li l-produzzjoni tal-gomma naturali tkun aktar mill-konsum tal-gomma naturali tiegħu.7. Il-konsumatur tal-gomma huwa kwalunkwe Membru għajr produttur ta' gomma naturali.8. Il-gomma naturali hija l-prodott li ġej mil-latex mis-siġra Hevea brasiliensis .9. Il-gomma sintetika tinkludi elastomeri tat-termoset, abbażi tal-proċess tal-polimerizzazzjoni, li huwa l-assemblar kimiku tal-monomeri biex jiffurmaw polimeru.10. Il-gomma hija gomma naturali jew gomma sintetika u esklużi forom irkuprati ta' gomma.11. "Il-maġġoranza sempliċi" tfisser il-maġġoranza ta' voti.IV Il-Kwartieri ĠeneraliIl-Kwartieri Ġenerali tal-Grupp għandhom ikunu fit-territorju ta' Membru u l-Grupp għandu jkollu hemmhekk Segretarjat biex iwettaq ix-xogħol tiegħu.V Is-Sħubija1. Is-sħubija għall-Grupp għandha tkun miftuħa għall-Pajjiżi interessati fil-produzzjoni jew fil-konsum, jew fil-kummerċ, ta' gomom naturali u sintetiċi.2. Għandu jkun hemm żewġ kategoriji ta' sħubija fil-Grupp, jiġifieri l-produtturi tal-gomma naturali u l-konsumaturi tal-gomma.VI L-Obbligazzjonijiet tal-Membri1. Il-membri għandhom jagħmlu l-aħjar sforzi tagħhom biex jipprovdu lis-Segretarjat bl-istatistiċi eżatti dwar il-produzzjoni u l-konsum, kif ukoll il-kummerċ, tal-gomma fit-territorji rispettivi tagħhom u b'informazzjoni oħra li tkun rilevanti għall-istimi attwali u għax-xejriet fil-ġejjieni.2. Jekk Membru ma jkunx ipprovda, għal sentejn konsekuttivi, l-istatistiki korretti u l-informazzjoni meħtieġa u ma tingħata l-ebda spjegazzjoni sodisfaċenti, il-Kapijiet ta' Delegazzjoni għandhom jieħdu l-azzjoni li jqisu xierqa.VII Id-Drittijiet għall-Vot u l-Proċeduri1. Il-Membri flimkien għandu jkollhom għadd totali ta' 100 vot.2. Il-voti għandhom jitqassmu fost il-Membri b'konformità mas-sehem annwali rispettiv tal-kontribuzzjonijiet tagħhom.3. Kull meta tinbidel is-sħubija jew meta d-drittijiet għall-vot ta' kwalunkwe Membru jiġu sospiżi jew mogħtija lura skont xi dispożizzjoni, il-voti għandhom jiġu kkalkulati mill-ġdid u mqassma mill-ġdid lill-Membri qabel ma dawn jerġgħu jivvutaw.4. Kull Membru se jkun intitolat li jitfa' l-għadd ta' voti li jkolli, u l-ebda Membru mhu se jkun intitolat li jaqsam il-voti tiegħu.5. Permezz ta' ittra lill-President tal-Kapijiet ta' Delegazzjoni, lill-Kumitat tal-Istatistika u tal-Ekonomija jew kwalunkwe kumitat ieħor, kull produttur ta' gomma naturali jista' jawtorizza kull produttur ta' gomma naturali ieħor u kull konsumatur tal-gomma jista' jawtorizza kull konsumatur tal-gomma ieħor biex jirrappreżenta l-interessi tiegħu u biex jitfa' l-voti tiegħu fi kwalunkwe laqgħa.6. Il-preżenza ta' maġġoranza sempliċi ta' Membri li tinkludi minn tal-inqas żewġ produtturi tal-gomma naturali u żewġ konsumaturi tal-gomma għandha tkun neċessarja biex tikkostitwixxi kworum f'kull laqgħa tal-Grupp.7. Proċeduri tal-votazzjoni7.1. Id-deċiżjonijiet fil-laqgħat kollha għandhom, fejn possibli, isiru b'kunsens mingħajr voti kontrarji, oġġezzjonijiet formali jew riservi dwar il-pożizzjoni. Il-Presidenti tal-laqgħat għandhom, f'kull waqt, jagħmlu minn kollox biex jiksbu konsensus għad-deċiżjonijiet kollha, u f'każ ta' riservi dwar il-pożizzjoni, għandu jingħata biżżejjed ħin, dejjem jekk hu possibli, sabiex jinkisbu kompromess u konsensus.7.2. Jekk, fl-opinjoni tal-President tal-laqgħa, ma jkun hemm l-ebda possibbiltà li jinkiseb konsensus fuq xi kwistjoni, din għandha titpoġġa għal vot.7.3. Ġeneralment, il-votazzjoni għandha ssir sabiex tinżamm it-trasparenza massima fit-teħid tad-deċiżjoni, u skont id-diskrezzjoni biss tal-President tal-laqgħa għandha ssir jew bil-wiri tal-idejn jew permezz ta' sejħa. F'ċirkustanzi eċċezzjonali, il-President jista' jiddeċiedi li hemm bżonn ta' vot sigriet jew ta' vot postali tas-sħubija xierqa. Il-President jista' jitlob li jsir vot sigriet fuq it-talba ta' Membru wieħed jew aktar.7.4. Ġeneralment, id-deċiżjonijiet bil-vot, skont id-dispożizzjonijiet tal-paragrafi 7.5 u 7.6 ta' hawn taħt, għandhom isiru b'maġġoranza sempliċi ta' dawk preżenti u li jivvutaw, sakemm ikun hemm vot affermattiv minn minn tal-inqas żewġ produtturi tal-gomma naturali u żewġ konsumaturi tal-gomma naturali. Meta Membru jastjeni, huwa għandu jitqies li ma jkunx xeħet il-voti tiegħu.Fejn Membru jagħmel użu mid-dispożizzjonijiet tal-paragrafu 5 ta' dan l-Artikolu, u jitfa' l-voti tiegħu f'laqgħa, dan il-Membru għandu, għall-għanijiet tal-paragrafi 7.4, 7.5 u 7.6 ta' dan l-Artikolu, ikun ikkunsidrat bħala preżenti u li qed jivvota.7.5. Deċiżjonijiet bil-vot dwara. l-għażla tas-Segretarju Ġenerali;b. l-approvazzjoni tal-baġit; kif ukollc. is-sospensjoni tad-drittijiet ta' Membru kif imsemmi fl-Artikolu XIV paragrafu 4għandhom jeħtieġu maġġoranza sempliċi fi ħdan il-grupp tal-produtturi tal-gomma naturali kif ukoll fi ħdan il-grupp tal-konsumaturi tal-gomma preżenti u li jivvutaw. u barra minn hekk, dawn il-voti flimkien għandhom jirrappreżentaw minn tal-inqas maġġoranza ta' żewġ terzi ta' dawk preżenti u li jivvutaw.7.6. Deċiżjonijiet li jikkonċernawa. ir-reviżjoni jew it-tmiem tal-Ftehim dwar il-Kwartieri Ġenerali;b. l-emenda jew it-tmiem tal-Kostituzzjoni;c. il-lokalità tal-Kwartieri Ġenerali; kif ukolld. l-approvazzjoni tal-abbozz tal-kontijiet verifikatigħandhom jiġu determinati biss b'konsensus.VIII Is-Samit Dinji dwar il-GommaIl-Grupp għandu jiltaqa' kull sena fit-territorju ta' Membru. Madankollu, meta s-Samit Dinji dwar il-Gomma jkun organizzat fit-territorju ta' pajjiż li mhux Membru, il-laqgħat tal-Grupp jistgħu minflok jinżammu hemmhekk. Jekk ma jkun hemm l-ebda stedina li tintbagħat u tiġi aċċettata, is-Samit Dinji dwar il-Gomma għandu jinżamm fil-Pajjiż Ospitanti. Pajjiżi mhux Membri, konsulenti tal-Industrija u esperti u osservaturi oħrajn jistgħu jiġu mistiedna biex jattendu s-Samit Dinji dwar il-Gomma.IX Il-Kapijiet ta' Delegazzjoni1. Il-Membri li jikkostitwixxu l-Grupp għandhom jaħtru rappreżentant kull wieħed li jista' jkun akkumpanjat minn konsulenti fi kwalunkwe laqgħa tal-Kapijiet ta' Delegazzjoni2. Il-President u l-Viċi-President għandhom ikunu eletti mill-Kapijiet ta' Delegazzjoni u għandhom jibqgħu fil-kariga għal sentejn finanzjarji tal-Grupp; għandhom ikunu eleġibbli biex jerġgħu jiġu eletti għal terminu ieħor.3. Il-Kapijiet ta' Delegazzjoni għandhom jiltaqgħu fil-Kwartieri Ġenerali jew f'post ieħor skont kif jiddeċiedu huma.4. Il-Kapijiet ta' Delegazzjoni għandhom jiltaqgħu minn tal-inqas darba fl-ewwel nofs tas-sena kalendarja u f'dawk iż-żminijiet li jiġu stabbiliti mill-Kapijiet ta' Delegazzjoni.5. Jekk ir-rappreżentant tiegħu ma jkunx jista' jkun preżenti għal laqgħa tal-Grupp, kull Membru jista' jkun rappreżentat b'sostitut. Dan is-sostitut għandhu jingħata l-istess privileġġi bħar-rappreżentant, inklużi d-drittijiet għall-vot.6. Il-Kapijiet ta' Delegazzjoni jistgħu jaħtru kumitati jew bords konsultattivi oħrajn li jitqiesu neċessarji minn żmien għal żmien u għandhom jiddeterminaw is-sħubija u l-funzjonijiet tagħhom.7. Il-Kapijiet ta' Delegazzjoni għandhom jaħtru awdituri indipendenti biex jivverifikaw il-kontijiet tal-Grupp.8. Il-Kapijiet ta' Delegazzjoni għandhom jawtorizzaw it-tħejjija u l-pubblikazzjoni ta' dawk l-istudji dwar il-pożizzjoni dinjija tal-gomma u dwar suġġetti oħrajn li huma jqisu neċessarji.9. Il-Kapijiet ta' Delegazzjoni għandhom jadottaw ir-Regoli ta' Proċedura tal-Grupp.X Is-Segretarjat u s-Segretarju Ġenerali1. Is-Segretarjat huwa stabbilit biex ix-xogħol tal-Grupp jitwettaq b'mod xieraq.2. Is-Segretarju Ġenerali għandu jkun il-kap eżekuttiv tas-Segretarjat u jkun responsabbli lejn il-Kapijiet ta' Delegazzjoni għal xogħolu.3. Is-Segretarju Ġenerali għandu jiġi maħtur mill-Kapijiet ta' Delegazzjoni għal terminu ta' erba' snin, li jiġġedded għal terminu ieħor sa' erba' snin. Ir-regoli għall-għażla għandhom jiġu deċiżi mill-Kapijiet ta' Delegazzjoni.4. Il-Kapijiet ta' Delegazzjoni għandhom jiddeċiedu dwar ir-responsabbiltajiet tas-Segretarju Ġenerali.5. Il-funzjonijiet tas-Segretarjat humaa . li jipprovdi l-aħjar informazzjoni possibbli dwar statistiki u kwistjonijiet ekonomiċi usa' relatati mal-gomma;b. li jipprovdi u jimplimenta l-programm ta' ħidma;c . li jipprovdi rabta bejn il-Membri dwar kwistjonijiet fuq il-gomma bejn il-laqgħat;d. li jagħmel il-preparazzjonijiet neċessarji għal-laqgħat; kif ukolle. li jżomm kuntatt ma' organizzazzjonijiet internazzjonali u industriji oħrajn li xogħolhom hu rilevanti u ta' interess għax-xogħol tal-Grupp;XI Il-Kumitat tal-Istatistika u tal-Ekonomija1. Il-Kumitat tal-Istatistika u tal-Ekonomija għandu jikkonsisti fil-Membri kollha li jixtiequ jipparteċipaw fih.2. Il-Kumitat għandu juża l-għarfien tal-Bord Konsultattiv tal-Industrija.3. Il-Membri fi ħdan il-Kumitat għandhom jaħtru l-President u l-Viċi President minn fosthom jew mill-Bord Konsultattiv tal-Industrija. Dawn l-uffiċjali għandhom jaqdu dmirijiethom għal sentejn finanzjarji u għandhom ikunu eleġibbli biex jerġgħu jiġu eletti għal terminu ieħor.4. Il-Kumitat għandu jiltaqa' minn tal-inqas darba f'kull sena kalendarja - u f'dawk iż-żminijiet li jiġu stabbiliti mill-Kumitat.5. Il-Kumitat għandu :a. janalizza u jirrevedi d-dejta tal-istatistika pprovduta mis-Segretarjat dwar il-pożizzjonijiet ta' forniment/domanda;b. japprova, josserva u jirrevedi l-Programm ta' Ħidma tas-Segretarjat, billi jqis l-opinjonijiet u r-rakkomandazzjonijiet magħmula lilu mill-Bord Konsultattiv tal-Industrija; kif ukollc. jirrakkomanda lill-Kapijiet ta' Delegazzjoni dwar il-bidu, il-kontinwazzjoni u l-pubblikazzjoni tal-karti mħejjija fil-Programm ta' Ħidma inkluż il-preżentazzjoni ta' dan ir-rapport lill-Kapijiet ta' Delegazzjonijiet għall-approvazzjoni.XII Il-Bord Konsultattiv tal-Industrija1. Il-Kapijiet ta' Delegazzjoni għandhom iwaqqfu Bord Konsultattiv tal-Industrija biex jipprovdi mod ta' komunikazzjoni b'parteċipazzjoni mill-partijiet kollha tas-settur tal-gomma, inklużi l-industrija, il-kummerċ, l-akkademja, ir-riċerka u t-teknoloġija. Il-Kapijiet ta' Delegazzjoni għandhom jistabbilixxu proċedura trasparenti biex jintgħażlu l-membri tal-Bord Konsultattiv tal-Industrija.2. Il-Bord Konsultattiv tal-Industrija għandu jagħżel l-President u l-Viċi President tiegħu. Dawn l-uffiċjali għandhom jaqdu dmirijiethom għal sentejn finanzjarji u għandhom ikunu eleġibbli biex jerġgħu jiġu eletti għal terminu ieħor.3. Il-Bord Konsultattiv tal-Industrija għandu :a. jikkontribwixxi opinjonijiet u rakkomandazzjonijiet lejn it-twaqqif tal-programm ta' ħidma tas-Segretarjat;b. jgħin lill-Kumitat tal-Istatistika u tal-Ekonomija fil-monitoraġġ u r-reviżjoni tal-programm ta' ħidma tas-Segretarjat;c. jgħin lill-Kumitat tal-Istatistika u tal-Ekonomija fil-valutazzjoni tal-proposti tal-proġetti ffinanzjati minn entitajiet oħra; kif ukolld. jagħmel rapporti u rakkomandazzjonijiet kif meqjusa xierqa lill-Kapijiet ta' Delegazzjoni.4. Il-Bord Konsultattiv tal-Industrija għandu jiltaqa' minn tal-inqas darba fis-sena u f'dawk iż-żminijiet li jiġu stabbiliti mill-Bord Konsultattiv tal-Industrija. Il-Membri għandu jkollhom status ta' osservaturi fil-laqgħat tal-Bord Konsultattiv tal-Industrija kif xieraq.5. Il-Bord Konsultattiv tal-Industrija kif rappreżentat mill-President jew mill-Viċi President tiegħu għandu jkun osservatur fil-laqgħat kollha tal-Kapijiet ta' Delegazzjoni kif xieraq.XIII L-Istatus1. Il-Grupp għandu jkollu personalità ġuridika. Għandu, b'mod partikolari, jkollu l-kapaċità li jikkuntratta, jakkwista u jiddisponi minn proprjetà mobbli u immobbli u li jressaq proċeduri legali skont il-Ftehim dwar il-Kwartieri Ġenerali konkluż bejn il-Pajjiż Ospitanti u l-Grupp.2. L-istatus, privileġġi u immunitajiet tal-Grupp, tas-Segretarju Ġenerali tiegħu, tal-persunal u l-esperti tiegħu, u r-rappreżentanti tal-Membri waqt li qegħdin fit-territorju tal-Pajjiż ospitanti għall-iskop li jeżerċitaw il-funzjonijiet tagħhom, għandhom ikunu rregolati mill-Ftehim dwar il-Kwartieri Ġenerali konkluż bejn il-Pajjiż Ospitanti u l-Grupp.XIV Il-Baġit u r-Regoli Finanzjarji1. Il-membri għandhom jikkontribwixxu l-introjtu meħtieġ, fuq bażi miftiehma, għall-attivitajiet tal-Grupp. Is-somom kollha dovuti mill-Membri għandhom ikunu fil-valuta tal-pajjiż ospitanti.2. Mill-baġit annwali approvat, 60 % għandhom jintlaħqu mill-kontribuzzjonijiet bażiċi kif imħallsa f'ammont ugwali mill-Membri kollha. Il-bilanċ ta' 40 % tal-baġit approvat għandu jitħallas mill-Membri bi proporzjoni għall-medja tal-produzzjoni jew tal-konsum tagħhom (liema hu l-akbar) ta' gomma fit-tliet snin kalendarji preċedenti għas-sena finanzjarja in kwistjoni. Fin-nuqqas ta' statistiki neċessarji, is-Segretarju Ġenerali għandu jiddetermina skont l-aħjar informazzjoni disponibbli, il-kontribuzzjoni li għandha titħallas u għandu jistieden lill-Membri kkonċernati biex jaqblu ma' din il-valutazzjoni.3. Membri ġodda li jingħaqdu mal-Grupp matul is-sena finanzjarja għandhom iħallsu kontribuzzjoni pro rata (fix-xahar) għall-bqija tas-sena. Il-kontribuzzjonijiet li jirċievu l-Membri l-ġodda ma għandhomx jaffettwaw il-kontribuzzjonijiet mill-Membri eżistenti fis-sena finanzjarja in kwistjoni, imma għandhom jitqiesu fil-valutazzjoni tal-kontribuzzjonijiet fis-sena ta' wara.4. Membri li għandhom sentejn kontribuzzjoni mhux imħallsa għandu jkollhom id-drittijiet tagħhom sospiżi sakemm jitħallsu l-arretrati u l-kontribuzzjonijiet tas-sena attwali, sakemm il-Grupp ma jiddeċidiex mod ieħor.XV Emendi1. Il-Kapijiet ta' Delegazzjoni jistgħu, b'kunsens skont l-Artikolu VII, paragrafu 7.6, jadottaw emendi ma' din il-Kostituzzjoni. Is-Segretarjat għandu jinnotifika lill-Membri bl-emendi.2. Il-Kapijiet ta' Delegazzjoni għandhom jispeċifikaw id-data u l-proċeduri għall-applikazzjoni tal-emendi.XVI It-Tisħib, l-Irtirar u l-Esklużjoni mill-Grupp1. It-Tisħib mal-Grupp għandu jkun affettwat permezz ta' notifika lis-Segretarju Ġenerali.2. Mat-tisħib, l-Unjoni Ewropea jew kwalunkwe organizzazzjoni intergovernattiva li tissemma fl-Artikolu III, paragrafu 4, għandha tagħti dikjarazzjoni lis-Segretarjat, li tkun inħarġet mill-awtorità xierqa ta' tali organizzazzjoni li tispeċifika n-natura u l-grad ta’ kompetenza tagħha dwar il-kwistjonijiet regolati minn din il-Kostituzzjoni, u għandha tinforma lis-Segretarjat bi kwalunkwe bidla sostanzjali f’tali kompetenza. Fejn l-Unjoni Ewropea jew kwalunkwe organizzazzjoni intergovernattiva tiddikjara kompetenza esklussiva fuq il-kwistjonijiet kollha regolati minn din il-Kostituzzjoni, l-Istati Membri ta' organizzazzjonijiet bħal dawn ma għandhomx ikunu eleġibbli biex isiru membri tal-Grupp u dawk li huma Membri għandhom jirtiraw mill-Grupp.3. L-avviż tal-irtirar minn Membru għandu jasal għand is-Segretarju Ġenerali bil-miktub sal-1 ta' Novembru biex ikun effettiv fit-30 ta' Ġunju tas-sena kalendarja sussegwenti. Il-Membri li javżaw wara l-1 ta' Novembru se jkunu responsabbli għall-kontribuzzjonijiet tas-sħubija għas-sena finanzjara ta' wara.4. Jekk il-Kapijiet ta' Delegazzjoni jiddeċiedu li Membru jkun qed jikser l-obbligi tiegħu skont din il-Kostituzzjoni, ikunu jistgħu, b'konsensus, jeskludu dak il-Membru mill-Grupp. Il-Membru li jkun kiser l-obbligi tiegħu ma għandux jivvota f'dawn il-kwistjonijiet.5. L-obbligi finanzjarji lill-Grupp li jkunu saru minn Membru skont din il-Kostituzzjoni qabel l-irtirar jew l-esklużjoni tiegħu, ma għandhomx jintemmu permezz ta' rtirar jew esklużjoni.6. Membru li jkun irtira mill-Grupp jew li ġie eskluż minnu ma għandux ikun intitolat għal kwalunkwe sehem mill-proċedimenti tax-xoljiment jew l-assi l-oħra tal-Grupp u lanqas ma għandu tali Membru jkun responsabbli għall-ħlas ta' kwalunkwe parti tad-defiċit, jekk ikun hemm, tal-Grupp mat-tmiem ta' din il-Kostituzzjoni.XVII Terminazzjoni1. Din il-Kostituzzjoni għandha tibqa' fis-seħħ sakemm il-Kapijiet ta' Delegazzjoni ma jiddeċidux b'kunsens li jtemmuha.2. Minkejja t-tmiem ta’ din il-Kostituzzjoni, il-Kapijiet ta' Delegazzjoni għandhom jibqgħu jeżistu għal perjodu ta’ mhux aktar minn 18-il xahar sabiex iwettqu x-xoljiment tal-Grupp, inkluż il-ħlas tal-kontijiet, u, skont id-deċiżonijiet rilevanti li għandhom jittieħdu b'konsensus skont l-Artikolu VII, paragrafu 7.6, matul dak il-perjodu għandhom ikollhom tali setgħat u funzjonijiet skont kif jista’ jkun meħtieġ għal dawn il-finijiet.IR-REGOLI TA' PROċEDURA TAL-GRUPP INTERNAZZJONALI TA' STUDJU FUQ IL-GOMMADaħlaIr-Regoli ta' Proċedura tal-Grupp Internazzjoni ta' Studju fuq il-Gomma huma formulati kif meħtieġ fil-Kostituzzjoni tal-Grupp Internazzjonali ta' Studju fuq il-Gomma, paragrafu 9 tal-Artikolu IX. Dawn ir-Regoli ta' Proċedura ġew adottati mill-Grupp fil-laqgħa tal-Kapijiet ta' Delegazzjoni li nżammet nhar il-.........fil-............1. Ir-Regoli Finanzjarji ta' ProċeduriIs-sena finanzjarja għandha tkun mill-1 ta' Lulju sat-30 ta' Ġunju.1.1. Il-Kontribuzzjonijiet ta' Sħubija1.1.1. Il-Kontribuzzjonijiet ta' sħubija għandhom ikunu dovuti kull sena fl-1 ta' Lulju hekk kif tasal il-fattura uffiċjali mis-Segretarjat.1.1.2. Jekk Membru ma jkunx ħallas il-kontribuzzjoni tiegħu fi sħiħ sal-1 ta' Diċembru, is-Segretarju Ġenerali jista' jagħmel talba urġenti għal ħlas immedjat.1.1.3. Jekk il-ħlas ma jsirx bi sħiħ sal-1 ta' Frar, is-Segretarju Ġenerali għandu jirrapporta l-arretrati lill-Kapijiet ta' Delegazzjoni. Imbagħad il-Kapijiet ta' Delegazzjoni għandhom jikkunsidraw sospensjoni tad-drittijiet kollha għall-vot tal-Membru, ħlief meta jivvota fuq kwistjonijiet li jirriżultaw direttament minn deċiżjoni li jiġi xolt il-Grupp.1.1.4. Jekk il-ħlas ma jsirx bi sħiħ sal-1 ta' April, il-Kapijiet ta' Delegazzjoni għandhom, sakemm fiċ-ċirkostanzi partikolari ma jiddeċidux mod ieħor, jissospendu s-servizzi kollha mogħtija mis-Segretarjat lill-Membru.1.1.5. Jekk Membru ma ħallasx il-kontribuzzjoni tiegħu bi sħiħ sal-aħħar tas-sena finanzjarja, il-valur tal-ħlas dovut għandu jinżamm billi jiżdied bir-rata annwali ta' inflazzjoni fil-Pajjiż Ospitanti użata fil-kalkolu tal-baġit għal kull sena li għaliha l-ħlas jibqa' f'arretrati, sakemm il-Kapijiet ta' Delegazzjoni ma jiddeċidux mod ieħor.1.1.6. Il-ħlas rivedut għandu jiġi kkalkolat u mħabbar lill-Membru mis-Segretarju Ġenerali fl-aħħar ta' kull kwart tas-sena finanzjarja.1.1.7. L-ebda deċiżjoni jew azzjoni li tittieħed skont id-dispożizzjonijiet ta' din il-klawżola ma għandha tippreġudika d-drittijiet tal-Membru.1.2. Kont Bankarju1.2.1. Għandu jinżamm kont bankarju fil-Pajjiż Ospitanti f'isem il-Grupp Internazzjonali ta' Studju fuq il-Gomma.1.2.2. Il-kont bankarju għandu jitħaddem b'ċekkijiet/servizzi bankarji elettroniċi approvati(a) mis-Segretarju Ġenerali;(b) fin-nuqqas tiegħu mill-Kap tal-Ekonomija u tal-Istatistika jew(c) fin-nuqqas tagħhom, mir-rappreżentant maħtur tal-Pajjiż Ospitanti għall-Kapijiet ta' Delegazzjoni .1.2.3. Lil hinn mil-limitu ta' SGD 15 000, iċ-ċekkijiet/servizzi bankarji elettroniċi se jeħtieġu żewġ firem, firma waħda se tkun mis-Segretarjat u waħda mir-rappreżentant maħtur tal-Pajjiż Ospitanti lill-Kapijiet ta' Delegazzjoni.1.2.4. Il-kontijiet tas-Segretarjat għandhom jinżammu mill-Kap tal-Maniġment u l-Amministrazzjoni.1.2.5. Is-Segretarjat jissorvelja il-kontijiet tal-bank rilevanti kollha li jitħaddmu fil-Pajjiż Ospitanti.1.2.6. Il-flus kollha mirċieva għandhom jiġu ddepożitati minnufih il-Bank. Is-Segretarju Ġenerali għandu jżomm kont li dejjem ikollu l-istess bilanċ (impress account) għal spejjeż u riċevuti ta' ammonti żgħar sal-ammont ta' SGD 1 000.1.3. Ir-Regoli għall-OffertiIs-Segretarjat għandu jipprovdi servizzi permezz ta' wieħed mill-metodi li ġejjin, abbażi tal-Valur Stmat ta' Kisba (EPV) iddeterminat. Is-Segretarjat ma għandux "jaqsam" l-EPV biex jevita konformità mal-proċeduri ta' kisba.1.3.1. Xiri ta' Valur żgħir għall-EPV li ma jaqbżux S$3,000/- GST-esklussiv. Ix-xiri jista' jsir b'mod dirett mill-fornitur meta (a) il-prezz tal-oġġetti (affarijiet jew servizzi) jkun magħruf jew minn xiri preċedenti jew (b) prezzijiet iffissati mill-fornituri, il-midja jew kwalunkwe sors ieħor ta' informazzjoni affidabbli, eż. fuljetti, l-Internet. Il-prezz ta' dawn l-oġġetti għandu jkun raġonevoli wkoll.1.3.2. Il-Kisba permezz ta' Kwotazzjonijiet għall-EPV li mhumiex aktar minn S$70,000/- GST- esklussiv. Is-Segretarjat għandu jagħmel sejħa għal kwotazzjonijiet minn minn tal-inqas 3 fornituri xierqa, u fejn hu fattibbli jieħu l-offerta bl-irħas prezz. Il-ġustifikazzjonijiet għandhom ikunu dokumentati b'mod xieraq jekk l-offerta bl-irħas prezz ma tintgħażilx għall-kisba. L-approvazzjoni tas-Segretarju Ġenerali hija meħtieġa għal kwalunkwe deċiżjoni dwar il-kisba.1.3.3. Kisba permezz ta' Sejħa għall-Offerti għall-EPV li huma aktar minn S$70,000/- GST-esklussiv. Is-Segretarjat għandu jagħmel sejħa għall-offerti minn minn tal-inqas tliet fornituri xierqa. Is-Segretarjat għandu jagħti lill-Kapijiet ta' Delegazzjoni rapport ta' evalwazzjoni tas-sejħiet tal-offerti bir-rakkomandazzjonijiet u l-osservazzjonijiet neċessarji. L-approvazzjoni tal-Kapijiet ta' Delegazzjoni hija meħtieġa għal kwalunkwe deċiżjoni dwar il-kisba.1.4. Il-Ħatra tal-Awdituri1.4.1. Il-ħatra tal-awdituri skont il-paragrafu 7 tal-Artikolu IX tal-Kostituzzjoni għandha ssir fuq ir-rakkomandazzjoni tas-Segretarju Ġenerali li se jkun responsabbli għall-monitoraġġ tal-prestazzjoni tal-awdituri. Kull erba' snin is-Segretarju Ġenerali għandu jitlob kwotazzjonijiet minn minn tal-inqas tliet kumpaniji tal-verifika li huma kwalifikati b'mod legali.1.4.2. Il-kontijiet li ġew ivverifikati b’mod indipendenti għandhom ikunu disponibbli għall-Membri mill-aktar fis possibbli wara l-għeluq ta’ kull sena finanzjarja, imma mhux aktar tard minn sitt xhur wara dik id-data, u għandhom jitqiesu għall-approvazzjoni mill-Kapijiet ta' Delegazzjoni fis-sessjoni tagħhom li tmiss, kif ikun xieraq. Sinteżi tal-kontijiet u tal-karta ta’ bilanċ ivverifikati għandha tkun ippubblikata fuq il-websajt tal-GISG.1.5. Il-Baġit1.5.1. Is-Segretarju Ġenerali għandu jkun responsabbli għat-tfassil u t-tressiq ta' abbozz ta' baġit għas-sena finanzjarja sussegwenti lill-Kapijiet ta' Delegazzjoni għall-approvazzjoni sa mhux aktar tard mill-31 ta' Marzu ta' kull sena.1.5.2. Is-Segretarju Ġenerali għandu jkun responsabbli mit-tressiq tal-baġit approvat lill-Membri.1.5.3. L-ispejjeż ta' vjaġġar u ta' għajxien tal-Membri li jattendu l-laqgħat tal-Grupp għandhom jitħallsu mill-Membri rispettivi.1.6. Ir-Rendikont Annwali tal-Kontijiet1.6.1. Is-Segretarju Ġenerali għandu jiċċirkula lill-Membri kollha, kemm jista' jkun malajr wara t-tmiem ta' sena finanzjarja Rendikont Annwali tal-Kontijiet. Wara l-approvazzjoni mill-Kapijiet ta' Delegazzjoni, ir-Rendikont Annwali tal-Kontijiet għandu jkun ċertifikat mill-President jew mill-Viċi President, mis-Segretarju Ġenerali u mill-awdituri.1.6.2. Il-kont li jkun ġie ffirmat u ċertifikat kif xieraq għandu jinżamm għand is-Segretarjat.2. Il-Laqgħat tal-Kapijiet ta' Delegazzjoni2.1. Il-Kapijiet ta' Delegazzjoni jistgħu jżommu sezzjonijiet speċjali kull meta jkunu mitluba biex jagħmlu dan minn maġġoranza sempliċi tal-membri tagħhom, jew mis-Segretarju Ġenerali bil-kunsens tal-President.2.2. L-avviż ta' kwalunkwe sessjoni, l-aġenda provviżorja u l-ispjegazzjoni bil-miktub għas-sessjoni għandhom jiġu komunikati lill-Membri mis-Segretarju Ġenerali b'konsultazzjoni mal-President mill-anqas 30 jum minn qabel, bl-eċċezzjoni ta' każi ta' emerġenza meta avviż għandu jkun ikkomunikat mill-anqas 15-il jum qabel. F'każi ta' emerġenza, l-avviż għandu jiddikjara n-natura tal-emerġenza.2.3. L-aġenda provviżorja għal kull sessjoni għandha tkun ippreparata mis-Segretarju Ġenerali b'konsultazzjoni mal-President. Jekk Membru jkun jixtieq li kwistjoni partikolari tiġi diskussa f'sessjoni l-Membru għandu, fejn possibbli, jinnotifika lis-Segretarju Ġenerali 60 jum qabel ma tibda s-sessjoni, waqt li jinkludi f'dik in-notifikazzjoni spjegazzjoni bil-miktub.2.4. Kull Membru għandu jagħmel ħiltu biex jinnotifika lis-Segretarju Ġenerali mhux aktar tard minn ħamest ijiet qabel it-tnedija tas-sessjoni bl-ismijiet tad-delegati, is-sostituti u l-konsulenti maħtura biex jirrappreżentawh f'sessjoni.3. Il-Ħatra tas-Segretarju Ġenerali3.1. Il-ħatra tas-Segretarju Ġenerali mill-Kapijiet ta' Delegazzjoni skont l-Artikolu X, paragrafu 3, tal-Kostituzzjoni għandha ssir abbażi ta' rakkomandazzjoni mill-Bord tal-Għażla li jkun inħatar għal dak l-iskop.3.2. Il-Bord tal-Għażla għandu jiġi stabbilit mill-Kapijiet ta' Delegazzjoni, normalment minn tal-inqas tnax-il xahar qabel l-iskadenza tat-terminu ta' uffiċċju tas-Segretarju Ġenerali preżenti.3.3. Il-Bord tal-Għażla għandu jinkludi l-President u l-Viċi President tal-Kapijiet ta' Delegazzjoni, li se jkunu l-President u l-Viċi President rispettivament, tal-Bord, u kwalunkwe Membri oħra li jixtiequ jipparteċipaw fih.3.4. Is-Segretarju Ġenerali preżenti għandu jattendi l-laqgħat tal-Panel tal-Għażla bħala konsulent mingħajr drittijiet għall-vot.3.5. Il-kostijiet u l-ispejjeż kollha li jintefqu minħabba l-attendenza fil-laqgħat tal-Bord tal-Għażla u parteċipazzjoni fil-proċedura tal-għażla mir-rappreżentazzjoni tagħhom għandhom jitħallsu mill-Membri.3.6. Il-Bord tal-Għażla għandu jaqbel fuq il-kriterji tal-għażla u jiftiehmu fuq l-avviż għall-post ta' Segretarju Ġenerali. L-avviż għandu jiġi ppubblikat f'midja Internazzjonali xierqa kif ukoll permezz ta' kanali tal-GISG. L-avviż għandu jkun disponibbli għall-Membri kollha li jiżguraw ċirkolazzjoni fil-pajjiżi tagħhom.3.7. L-applikazzjonijiet għandhom jintbagħtu lis-Segretarju Ġenerali li għandu jkun responsabbli għall-aspetti amministrattivi tal-proċess ta' reklutaġġ.3.8. Il-Bord tal-Għażla għandu jiltaqa' kif meħtieġ sabiex titħejja lista qasira ta' mhux aktar minn sitt kandidati għal intervista. L-applikanti għandhom ikunu ta' nazzjonalità tal-Membri jew ċittadini tagħhom.3.9. L-intervisti mal-kandidati inklużi fil-lista qasira għandhom jinżammu bil-għan li jintagħżel b'mod unanimu jew b'konsensus kandidat bil-kwalitajiet neċessarji ta' esperjenza, personalità, imparzjalità u l-kapaċità li jaħdem b'mod effettiv ma' uffiċjali ta' grad għoli ta' Membri jew gvernijiet oħrajn, ta' organizzazzjonijiet internazzjonali u privati, għal rakkommandazzjoni lill-Kapijiet ta' Delegazzjoni għall-ħatra bħala Segretarju Ġenerali. Kandidat sostitut għandu jiġi ppreżentat fil-każ li l-kandidat magħżul ma jkunx jista' jieħu l-karigu minħabba mard jew raġunijiet oħrajn. F'każ li ma jkunx hemm qbil fuq kandidat wieħed, jistgħu jiġu ppreżentati lill-Kapijiet ta' Delegazzjoni żewġ kandidati magħżula b'konsensus.3.10. It-termini u l-kundizzjonijiet tal-ħatra u tal-kuntratt għandhom jiġu ddeterminati mill-Kapijiet ta' Delegazzjoni.3.11. Tmiem bikri tal-kuntratt għal raġuni għandu jeħtieġ maġġoranza sempliċi fi ħdan il-grupp tal-produtturi tal-gomma naturali kif ukoll fi ħdan il-grupp tal-konsumaturi tal-gomma preżenti u li jivvutaw. u barra minn hekk, dawn il-voti flimkien għandhom jirrappreżentaw minn tal-inqas maġġoranza ta' żewġ terzi ta' dawk preżenti u li jivvutaw.4. Ix-Xogħol tas-Segretarjat4.1. Fil-prestazzjoni tad-dmirijiet tiegħu, is-Segretarjat ma għandux jieħu sehem f'attivitajiet li jistgħu jippreżentaw kunflitt ta' interess.4.2. Is-Segretarjat ma għandux ifittex jew jirċievi struzzjonijiet minn Membru jew awtorità individwali li hija esterna għall-Grupp. Is-Segretarju Ġenerali u l-persunal għandhom joqogħdu lura minn kwalunkwe azzjoni li tista’ tirrifletti b’mod ikrah fuq il-pożizzjonijiet tagħhom bħala uffiċjali internazzjonali li fl-aħħar mill-aħħar huma responsabbli lejn il-Kapijiet ta' Delegazzjoni.4.3. Kull Membru għandu jirrispetta r-responsabbiltajiet tas-Segretarjat Ġenerali u tal-persunal l-ieħor u ma għandux jipprova jinfluwenzahom fil-qadi ta’ dmirijiethom.4.4. Is-Segretarjat għandu jagħmel ħiltu biex jassigura li l-ebda nformazzjoni pubblikata ma tippreġudika l-kunfidenzjalità tal-operati ta' persuni jew azjendi li jipproduċu, jipproċessaw, jirriklamaw jew jixtru l-gomma.4.5. Is-Segretarjat jippubblika regolarment Bulletin Statistiku dwar il-Gomma u Rapport tal-Industrija dwar il-Gomma kif ukoll rapporti dwar proġetti u studji.5. Il-Bord Konsultattiv tal-Industrija5.1. Il-Bord Konsultattiv tal-Industrija għandu jinkludi mhux aktar minn tletin persuna maħtura għall-għarfien partikolari tagħhom mill-Kapijiet ta' Delegazzjoni għal perjodu li mhux aktar minn tliet snin. Is-sħubija tista' tiġġedded għal perjodu ieħor ta' tliet snin.5.2. Wara li tkun ittieħdet id-deċiżjoni mill-Kapijiet ta' Delegazzjoni li l-kompożizzjoni tal-Bord Konsultattiv tal-Industrija tiġi mġedda, is-Segretarjat għandu jistieden nomini għall-kandidati għall-Bord Konsultattiv tal-Industrija minn Membri, mill-Bord Konsultattiv tal-Industrija u minn membri assoċjati.5.3. Is-Segretarjat għandu jagħmel rakkomandazzjoni dwar dawn il-kandidati lill-Kapijiet ta' Delegazzjoni għall-konsiderazzjoni u l-ħatra.5.4. Il-ħatriet il-ġodda għandhom jibdew permezz tad-deċiżjoni tal-Kapijiet ta' Delegazzjoni.5.5. Is-Segretarju Ġenerali għandu jiffaċilita l-laqgħat tal-Bord Konsultattiv tal-Industrija:5.6. Il-Bord Konsultattiv tal-Industrija għandu jistabbilixxi r-regoli ta' proċedura tiegħu li jkunu konsistenti mad-dispożizzjoni tal-Kostituzzjoni tal-Grupp Internazzjonali ta' Studju fuq il-Gomma u dawn ir-Regoli ta' Proċedura.5.7. B'referenza għall-Kostituzzjoni, l-istatus ta' osservatur fil-laqgħat kollha tal-Grupp għandhom jeskludu diskussjonijiet relatati ma' kwistjonijiet kunfidenzjali, baġit u kwistjonijiet finanzjarji.5.8. L-ispejjeż ta' vjaġġar u ta' għajxien tal-membri tal-Bord Konsultattiv tal-Industrija li jattendu l-laqgħat għandhom jitħallsu minnhom stess.6. Il-Membri Assoċjati6.1. Is-Sħubija Assoċjata għandha tkun disponibbli għal kull kumpanija jew organizzazzjoni b'interess fl-industrija tal-gomma ma' ħlas tal-miżata annwali xierqa tas-sħubija.6.2. Il-miżata annwali għas-sħubija hija ta' S$3 000 għall-organizzazzjonijiet jew individwi bbażati fit-territorju tal-Membri u S$6 000 għal dawk fit-territorju ta' dawk il-pajjiżi li mhumiex Membri.6.3. Il-Membri Assoċjati huma intitolati għal aċċess ħieles għall-informazzjoni kollha disponibbli fuq il-websajt għall-membri Assoċjati. Kull talba addizzjonali trid issir bi ħlas.7. Is-Samit Dinji dwar il-GommaMeta l-Grupp jirrevedi stedina biex jospita lis-Samit Dinji dwar il-Gomma minn pajjiż li mhux Membru jew Membru, il-Grupp għandu jikkunsidra l-istedina u jaċċetta biss meta jkun hemm biżżejjed fondi.8. Emendi u ReviżjoniIl-Kapijiet ta' Delegazzjoni jistgħu f'kull ħin jemendaw jew jirrevedu dawn ir-Regoli ta' Proċedura biss b'konsensus.Id-Dikjarazzjoni tal-Unjoni Ewropea b'konformità mal-Artikolu XVI(2) tal-KostituzzjoniSkont l-Artikolu XVI, paragrafu 2, tal-Kostituzzjoni tal-Grupp Internazzjoni ta' Studju fuq il-Gomma, din id-dikjarazzjoni tindika l-kompetenzi trasferiti mill-Istati Membri tagħha lill-Unjoni Ewropea fl-oqsma li tittratta dwarhom il-Kostituzzjoni.L-Unjoni Ewropea tiddikjara li, b'konformità mat-Trattat dwar il-Funzjonament tal-Unjoni Ewropea, l-Unjoni Ewropea għandha kompetenza esklussiva fir-rigward ta' kwistjonijiet ta' kummerċ internazzjonali skont il-politika komuni kummerċjali tagħha, inkluża l-produzzjoni tal-istatistika.L-għan u l-eżerċizzju tal-kompetenzi tal-Unjoni Ewropea huma, fin-natura tagħhom, soġġetti għal żvilupp kontinwu, u l-Unjoni Ewropea għandha tlesti jew temenda din id-dikjarazzjoni, jekk hu meħtieġ, skont l-Artikolu XVI, paragrafu 2, tal-Kostituzzjoni.STQARRIJA FINANZJARJA LEĠIŻLATTIVA FOR PROPOSALS1. IL-QAFAS TAL-PROPOSTA/INIZJATTIVA1.1. It-titolu tal-proposta/inizjattiva1.2. Il-qasam/l-oqsma ta’ politika kkonċernat(i) fl-istruttura tal-ABM/ABB1.3. In-natura tal-proposta/inizjattiva1.4. L-għan(ijiet)1.5. Raġunijiet għall-proposta/inizjattiva1.6. Tul ta’ żmien u impatt finanzjarju1.7. Il-metodu/i ta’ mmaniġġjar previst(i)2. MIŻURI TA’ MANIĠMENT2.1. Regoli ta’ monitoraġġ u rapportaġġ2.2. Sistema ta’maniġment u kontroll2.3. Miżuri għall-prevenzjoni ta' frodi u irregolaritajiet3. L-ISTIMA TAL-IMPATT FINANZJARJU TAL-PROPOSTA/INIZJATTIVA3.1. L-Intestatura/i tal-qafas finanzjarju multiannwali u l-linja/i baġitarja/i tan-nefqa affettwata/i3.2. L-impatt stmat fuq in-nefqa3.2.1. Sinteżi tal-impatt stmat fuq in-nefqa3.2.2. L-impatt stmat fuq approprjazzjonijiet operattivi3.2.3. Impatt stmat fuq approprjazzjonijiet ta’ natura amministrattiva3.2.4. Kumpatibbiltà mal-qafas finanzjarju multiannwali preżenti3.2.5. Il-parteċipazzjoni ta’ terzi fil-finanzjament3.3. Stima tal-impatt fuq id-dħulRENDIKONT FINANZJARJU LEĠIŻLATTIV GĦALL-PROPOSTIIL-QAFAS TAL-PROPOSTA/INIZJATTIVAIt-titolu tal-proposta/inizjattivaProposta għal Deċiżjoni tal-Kunsill dwar il-konklużjoni mill-Unjoni Ewropea tal-Kostituzzjoni u r-Regoli ta' Proċedura emendati tal-Grupp Internazzjonali ta' Studju fuq il-GommaIl-qasam/l-oqsma tal-politika kkonċernat/i fl-istruttura tal-ABM/ABB[4]Kompetittività, Politika Industrijali, Innovazzjoni u Imprenditorija.In-natura tal-proposta/inizjattiva( Il-proposta/l-inizjattiva hija relatata ma’ azzjoni ġdida( Il-proposta/l-inizjattiva hija relatata ma’ azzjoni ġdida li ssegwi proġett pilota/azzjoni preparatorja[5]X Il-proposta/l-inizjattiva għandha x ’ taqsam mal-estensjoni ta ’ azzjoni eżistenti( Il-proposta/l-inizjattiva hija relatata ma’ azzjoni ridirezzjonata lejn azzjoni ġdidaGħanijietL-għan(ijiet) strateġiku/strateġiċi multiannwali tal-Kummissjoni fil-mira tal-proposta/inizjattivaL-għan(ijiet) speċifiku/speċifiċi u attività/attivitajiet ABM/ABB ikkonċernata/iGħan speċifiku Nru.1. L-approvazzjoni tal-verżjoni emendata tal-Kostituzzjoni tal-GISG u l-għoti ta' kontribuzzjonijiet finanzjarji lill-baġit tal-GISG mandat bil-KostituzzjoniAttività/attivitajiet tal-ABM/ABB ikkonċernata/iKompetittività, Politika Industrijali, Innovazzjoni u Imprenditorija.Riżultat/i u impatt mistennijaSpeċifika l-effetti li l-proposta/inizjattiva għandu jkollha fuq il-benefiċjarji/gruppi fil-mira.L-għan tal-GISG huwa li tinġabar u titqassam informazzjoni statistika komprensiva dwar l-industrija tal-gomma fid-dinja, biex b'hekk tikber it-trasparenza fis-swieq u t-tendenzi tal-gomma. Dan jintlaqa' tajjeb mill-industrija Ewropea tal-gomma u tat-tajers, li hija dipendenti kompletament mill-importazzjonijiet tal-gomma naturali. Il-Kostituzzjoni preżenti tal-GISG teħtieġ li tiġi emendata biex tkun riflessa l-bidla tal-Kwartieri Ġenerali (li ċċaqilqu minn Londra għal Singapor), iżda wkoll biex jiġu implimentati xi tibdiliet oħra, b'mod partikolari l-introduzzjoni ta' definizzjoni ċara ta' "Membri" jew "Pajjiżi" li tqis l-istatus legali partikolari tal-Unjoni Ewropea.Indikaturi ta’ riżultati u impattSpeċifika l-indikaturi għall-monitoraġġ tal-implimentazzjoni tal-proposta/inizjattiva.Raġunijiet għall-proposta/inizjattivaRekwiżit(i) li għandhom jintlaħqu fuq medda ta’ żmien qasir jew twilValur miżjud tal-involviment tal-UELezzjonijiet mitgħallma minn esperjenzi simili fil-passatKoerenza u sinerġija possibbli ma’ strumenti relevanti oħrajnTul ta’ żmien u impatt finanzjarju( Proposta/inizjattiva ta’ żmien limitat-  ( Proposta/inizjattiva fis-seħħ minn [ĠĠ/XX]SSSS sa [ĠĠ/XX]SSSS-  ( Impatt finanzjarju minn SSSS sa SSSSX Proposta/inizjattiva ta ’ żmien mhux limitat-  Implimentazzjoni b’perjodu ta’ bidu minn SSSS sa SSSS,-  segwita minn ħidma fuq skala sħiħa.Il-metodu/i ta’ maniġment previst(i)[6]X Maniġment dirett ċentralizzat mill-Kummissjoni( Maniġment indirett ċentralizzat b’delega tal-ħidmiet tal-implimentazzjoni lil:-  ( aġenziji eżekuttivi-  ( entitatjiet stabbiliti mill-Komunitajiet[7]-  ( entitajiet nazzjonali tas-settur pubbliku/entitajiet b’missjoni ta’ servizz pubbliku-  ( persuni fdati bl-implimentazzjoni ta’ azzjonijiet speċifiċi skont it-Titolu V tat-Trattat dwar l-Unjoni Ewropea u identifikati fl-att bażiku relevanti fi ħdan it-tifsira tal-Artikolu 49 tar-Regolament Finanzjarju( Maniġment diviż mal-Istati Membri( Maniġment deċentralizzat ma’ pajjiżi terzi( Maniġment konġunt ma’ organizzazzjonijiet internazzjonali (għandhom jiġu speċifikati)Jekk tindika iktar minn mod wieħed ta’maniġment, jekk jogħġbok ipprovdi dettalji fit-taqsima “Kummenti”.KummentiMIŻURI TA’ MANIĠMENTRegoli ta’ monitoraġġ u rapportaġġSpeċifika l-frekwenza u l-kundizzjonijietSistema ta’maniġment u kontrollRiskju/i identifikat(i)Metodu/i ta’ kontroll previst(i)Miżuri għall-prevenzjoni ta' frodi u irregolaritajietSpeċifika l-miżuri ta’ prevenzjoni jew protezzjoni eżistenti jew previsti.Ir-Regoli ta' Proċedura jipprovdu għall-verifika indipendenti tal-kontijiet tal-GISG u fihom regoli għal sejħiet għall-offerti u għat-tħaddim tal-kontijiet bankarji.L-ISTIMA TAL-IMPATT FINANZJARJU TAL-PROPOSTA/INIZJATTIVAL-Intestatura/i tal-qafas finanzjarju multiannwali u l-linja/i baġitarja/i tan-nefqa affettwata/i-  Linji baġitarji tan-nefqa eżistentiSkont l-ordni tal-intestaturi u tal-linji baġiarjit tal-qafas finanzjarju multiannwali.Intestatura tal-qafas finanzjarju multiannwali | Linja baġitarja | Tip ta' nefqa | Kontribuzzjoni |Għadd [Deskrizzjoni………………………...……] | AD/AMD ([8]) | minn pajjiżi tal-EFTA[9] | minn pajjiżi kandidati[10] | minn pajjiżi terzi | skont it-tifsira tal-Artikolu 18(1)(aa) tar-Regolament Finanzjarju. |02.02.02.01 Appoġġ liċ-Ċentru għall-Kooperazzjoni Industrijali KE-Ġappun u sħubija fi gruppi internazzjonali | AD | LE | LE | LE | LE |-  Linji baġitarji ġodda mitlubinSkont l-ordni tal-intestaturi u tal-linji baġiarjit tal-qafas finanzjarju multiannwali.Intestatura tal-qafas finanzjarju multiannwali | Linja baġitarja | Tip ta' nefqa | Kontribuzzjoni |Għadd [Intestatura………………………...………..] | Diff./mhux diff. | minn pajjiżi tal-EFTA | minn pajjiżi kandidati | minn pajjiżi terzi | skont it-tifsira tal-Artikolu 18(1)(aa) tar-Regolament Finanzjarju. |[XX.YY.YY.YY] | IVA/LE | IVA/LE | IVA/LE | IVA/LE |L-impatt stmat fuq in-nefqaSinteżi tal-impatt stmat fuq in-nefqaMiljuni ta' EUR (sa tliet pożizzjonijiet deċimali)Intestatura tal-qafas finanzjarju multiannwali: | 02.02 | Kompetittività, politika industrijali, innovazzjoni u imprenditorija |Miljuni ta' EUR (sa tliet pożizzjonijiet deċimali)Ħtiġijiet stmati ta’ riżorsi umani-  ( Il-proposta/inizjattiva ma teħtiġx l-użu ta’ riżorsi umani-  X Il-proposta/inizjattiva teħtieġ l-użu ta ’ riżorsi umani , kif spjegat hawn isfel:L-istima għandha tiġi espressa f’ammonti sħaħ (jew l-aktar sa pożizzjoni deċimali waħda)Sena N | Sena N+1 | Sena N+2 | Sena N+3 | Sena N+4 | Sena N+5 | Sena N+6 |( Karigi tal-pjan ta’ stabbiliment (uffiċjali u aġenti temporanji) |xx 01 01 01 (Fil-Kwartieri Ġenerali u fl-Uffiċċji tar-Rappreżentanti tal-Kummissjoni) | 0.2 | 0.2 | 0.2 | 0.2 | 0.2 | 0.2 | 0.2 |xx 01 01 02 (Delegazzjonijiet) |xx 01 05 01 (Riċerka indiretta) |10 01 05 01 (Riċerka diretta) |( Persunal estern (f’unità ’ekwivalenti għal full time (Full Time Equivalent : FTE)[17] |XX 01 02 01 (CA, INT, SNE mill-"pakkett globali") |XX 01 02 02 (CA, INT, JED, LA u SNE fid-delegazzjonijiet) |10 01 05 02 (CA, INT, SNE - Riċerka diretta) |Linji baġitarji oħrajn (speċifika) |TOTAL | 0.2 | 0.2 | 0.2 | 0.2 | 0.2 | 0.2 | 0.2 |XX huwa l-qasam ta’ politika jew it-titolu tal-baġit ikkonċernat.Ir-riżorsi umani mitluba għandhom jiġu sodisfatti mill-persunal mid-DĠ li diġà huma assenjati għall-maniġment tal-azzjoni u/jew ġew riallokati fi ħdan id-DĠ, flimkien, jekk dan ikun meħtieġ, ma’ kwalunkwe allokazzjoni addizzjonali li tista’ tingħata lid-DĠ ta’ maniġment skont il-proċedura annwali ta’allokazzjoni u fid-dawl tal-limiti tal-baġit.Deskrizzjoni ta’ kompiti li għandhom jitwettqu:Uffiċjali u aġenti temporanji | Tħejjija ta’ dokumenti ta’ pożizzjoni tal-UE, konsultazzjoni mal-Istati Membri (inklużi fil-qafas tal-Grupp ta’ Ħidma dwar il-Merkanzija – PROBA), rappreżentazzjoni tal-UE fil-laqgħat tal-GISG |Persunal estern |Kumpatibbiltà mal-qafas finanzjarju multiannwali preżenti-  X Il-proposta/l-inizjattiva hija kumpatibbli mal-qafas finanzjarju multiannwali preżenti .-  ( Il-proposta/inizjattiva ser tinvolvi programmar mill-ġdid tal-intestatura relevanti fil-qafas finanzjarju multiannwali.Spjega x’ipprogrammar mill-ġdid huwa meħtieġ, u speċifika l-linji baġitarji kkonċernati u l-ammonti korrispondenti.-  ( Il-proposta/l-inizjattiva teħtieġ l-applikazzjoni tal-istrument ta’ flessibbiltà jew reviżjoni tal-qafas finanazjarju multiannwali[20].Spjega x’inhu meħtieġ, u speċifika l-intestaturi u l-linji baġitarji kkonċernati u l-ammonti korrispondenti.Kontribuzzjonijiet minn terzi-  X Il-proposta/inizjattiva ma tipprevedix il-kofinanzjament minn partijiet terzi-  Il-proposta/inizjattiva tipprovdi għall-kofinanzjament stmat hawn isfel:Approprjazzjonijiet f’miljuni ta’ EUR (sa tliet pożizzjonijiet deċimali)Sena N | Sena N+1 | Sena N+2 | Sena N+3 | ... daħħal kemm hemm bżonn snin biex turi l-perjodu tal-impatt (ara l-punt 1.6) | Total |Sena N | Sena N+1 | Sena N+2 | Sena N+3 | … daħħal kemm ikunu meħtieġa kolonni biex turi t-tul taż-żmien tal-impatt (ara l-punt 1.6) |Artikolu …………. | | | | | | | | | |Għal dħul mixxellanju assenjat, speċifika l-linja/i baġitarja/i tal-infiq affetwata/i.Speċifika l-metodu għall-kalkolu tal-impatt fuq id-dħul.[1] 11516/08 PROBA 28 RELEX 503 WTO 132 RISTRETT UE , approvat minn COREPER, Parti 2, fis-16.7.2008[2] Daħħal id-data meta ssir magħrufa[3] Daħħal ir-referenza meta tkun disponibbli[4] ABM: Maniġjar Ibbażat fuq l-Attivitajiet – ABB: Baġittjar Ibbażat fuq l-Attivitajiet.[5] Kif imsemmi fl-Artikolu 49(6)(a) jew (b) tar-Regolament Finanzjarju.[6] Id-dettalji dwar metodi ta’ maniġment u referenzi għar-Regolament Finanzjarju huma disponibbli fuq is-sit BudgWeb: http://www.cc.cec/budg/man/budgmanag/budgmanag_en.html[7] Kif imsemmi fl-Artikolu 185 tar-Regolament Finanzjarju.[8] AD = Approprjazzjonijiet differenzjati / AMD= Approprjazzjonijiet mhux differenzjati[9] EFTA: European Free Trade Association (Assoċjazzjoni Ewropea għall-Kummerċ Ħieles).[10] Pajjiżi kandidati u, fejn applikabbli, pajjiżi kandidati potenzjali mill-Balkani tal-Punent.[11] Is-sena N hija s-sena li fiha tibda l-implimentazzjoni tal-proposta/inizjattiva.[12] Assistenza u nefqa teknika u/jew amministrattiva b’appoġġ għall-implimentazzjoni ta’ programmi tal-UE u/jew azzjonijiet (li qabel kienu l-linji "BA"), riċerka indiretta, riċerka diretta.[13] Is-sena N hija s-sena li fiha tibda l-implimentazzjoni tal-proposta/inizjattiva.[14] Ir-riżultati huma l-prodotti u s-servizzi li għandhom jiġu pprovduti (eż.: l-għadd ta’ skambji ta’ studenti ffinanzjati, l-għadd ta’ km ta’ toroq mibnija, eċċ.).[15] Is-sena N hija s-sena li fiha tibda l-implimentazzjoni tal-proposta/inizjattiva.[16] Assistenza u nefqa teknika u/jew amministrattiva b’appoġġ għall-implimentazzjoni ta’ programmi tal-UE u/jew azzjonijiet (li qabel kienu l-linji "BA"), riċerka indiretta, riċerka diretta.[17] CA= Aġent b’Kuntratt; INT= impjegati permezz ta’ aġenzija ("Intérimaire"); JED= "Jeune Expert en Délégation" (Esperti Żgħażagħ fid-Delegazzjonijiet); LA= Aġent Lokali; SNE= Espert Nazzjonali Ssekondat;[18] Taħt il-limitu massimu għal persunal estern minn approprjazzjonijiet operattivi (li qabel kienu linji "BA").[19] Essenzjalment għall-Fondi Strutturali, għall-Fond Agrikolu Ewropew għall-Iżvilupp Rurali (il-FAEŻR) u għall-Fond Ewropew għas-Sajd (il-FES).[20] Ara l-punti 19 u 24 tal-Ftehim Interistituzzjonali.[21] Fir-rigward tar-riżorsi proprji tradizzjonali (dazji doganali, levies fuq iz-zokkor), l-ammonti indikati jridu jkunu ammonti netti, jiġifieri l-ammonti grossi wara tnaqqis ta’ 25 % għall-kostijiet tal-ġbir.


               IL-KUMMISSJONI EWROPEA
            Brussell, 29.6.2017
            COM(2017) 366 final
            2017/0151(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f’isem l-Unjoni Ewropea, fis-sitt sessjoni tal-Laqgħa tal-Partijiet għall-Konvenzjoni ta’ Aarhus f’dak li għandu x’jaqsam mal-kawża ta’ konformità ACCC/C/2008/32

               MEMORANDUM TA’ SPJEGAZZJONI

               1.KUNTEST TAL-PROPOSTA

               (1)Introduzzjoni

               Fl-1998, l-Unjoni Ewropea (UE) ffirmat il-Konvenzjoni ta’ Aarhus. Dak iż-żmien din il-konvenzjoni kienet ta’ importanza konsiderevoli għall-UE u l-Istati Membru tagħha kif ukoll għall-pajjiżi fl-Ewropa tal-Lvant u l-Istati post Sovjetiċi li huma Partijiet għall-Konvenzjoni – u għada hekk sal-lum. L-għan ewlieni tal-Konvenzjoni huwa li l-pubbliku jibda jinvolvi ruħu aktar fi kwistjonijiet ambjentali u li jikkontribwixxi fil-preżervazzjoni u l-protezzjoni aħjar tal-ambjent.

               L-adozzjoni tar-Regolament ta’ Aarhus huwa r-riżultat dirett tal-Konvenzjoni ta’ Aarhus, filwaqt li regoli preċedenti tal-UE dwar l-aċċess għad-dokumenti għenu jiffurmawha. Il-Konvenzjoni ta’ Aarhus u l-UE għalhekk irrinforzaw b’mod reċiproku u żviluppaw lil xulxin matul is-snin.

               Is-sejbiet tal-każ tal-Kumitat ta’ Konformità (ACCC/C/2008/32) huma problematiċi għall-UE minħabba li ma jirrikonoxxux l-ordni legali speċjali tagħha.

               L-UE tkompli tappoġġa l-objettivi importanti tal-Konvenzjoni ta’ Aarhus.

               (2)Il-Konvenzjoni ta’ Aarhus

               Il-Konvenzjoni dwar l-aċċess għall-Informazzjoni, il-Parteċipazzjoni Pubblika fit-Teħid tad-Deċiżjonijiet u l-Aċċess għall-Ġustizzja fi Kwistjonijiet Ambjentali (“il-Konvenzjoni ta’ Aarhus”)
                  1
                huwa ftehim ambjentali multilaterali taħt il-patronaġġ tal-Kummissjoni Ekonomika għall-Ewropa tan-Nazzjonijiet Uniti (UNECE).

               Tiggarantixxi lill-pubbliku drittijiet tal-aċċess għal informazzjoni, parteċipazzjoni pubblika fit-teħid tad-deċiżjonijiet u aċċess għall-ġustizzja fi kwistjonijiet ambjentali. Dawn huma għodda essenzjali li jikkontribwixxu għat-tisħiħ ta’ politiki effettivi tal-protezzjoni tal-ambjent.

               Il-Konvenzjoni ta’ Aarhus daħlet fis-seħħ fl-2001, u bħalissa għandha 47 Partijiet, inklużi l-UE u l-Istati Membri tagħha. Il-Komunità Ewropea approvatha fis-17 ta’ Frar 2005
                  2
               .

               L-UE għamlet Dikjarazzjoni appena ġiet iffirmata u approvata l-Konvenzjoni ta’ Aarhus (“id-Dikjarazzjoni tal-UE”) li permezz tagħha nnotifikat lill-korpi ta’ Aarhus dwar “il-kuntest istituzzjonali u ġuridiku tal-Komunità” u dwar it-tqassim tal-kompiti mal-Istati Membri tagħha fl-oqsma koperti mill-Konvenzjoni
                  3
               .

               Fir-rigward tal-istituzzjonijiet u tal-korpi tal-UE, l-obbligi tal-Konvenzjoni ġew implimentati, primarjament permezz tar-Regolament (KE) Nru 1367/2006 tal-Parlament Ewropew u tal-Kunsill tas-6 ta' Settembru 2006 dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (“ir-Regolament Aarhus”)
                  4
               .

               (3)L-isfond tal-każ

               Il-Kumitat ta' Konformità tal-Konvenzjoni ta' Aarhus (il-“Kumitat”) jeżamina l-konformità tal-Partijiet skont il-Konvenzjoni. Fis-17 ta’ Marzu 2017, ippubblika s-sejbiet fil-każ ACCC/C/2008/32, ippreżentat minn organizzazzjoni mhux governattiva (NGO), ClientEarth, rigward l-aċċess għall-ġustizzja fil-livell tal-UE
                  5
               . Il-Kumitat iddeċieda li r-regoli tat-Trattat dwar l-aċċess għall-ġustizzja quddiem il-qrati tal-UE, kif interpretati minnhom, u l-kriterji għall-aċċess għar-rieżami amministrattiv skont ir-Regolament Aarhus jiksru d-dispożizzjonijiet tal-Konvenzjoni.

               (4)Il-kuntest ġuridiku

               Il-Kumitat sab ksur tal-Artikolu 9(3) u (4) tal-Konvenzjoni ta’ Aarhus. Il-paragrafu 3 jipprevedi li “kull Parti għandha tiżgura li, meta jissodisfaw il-kriterji, jekk ikun il-każ, stipulati fil-liġi nazzjonali tagħha, il-membri tal-pubbliku għandhom ikollhom aċċess għal proċeduri amministrattivi jew ġudizzjarji biex jikkontestaw atti u omissjonijiet minn persuni privati u awtoritajiet pubbliċi li jiksru d-dispożizzjonijiet tad-dritt nazzjonali tagħha relatat mal-ambjent” [traduzzjoni mhux uffiċjali]. Il-paragrafu 4 jirrikjedi li dawn il-proċeduri jkunu “adegwati u effettivi [...] ġusti, ekwi, f’waqthom u ma jiswewx ammonti kbar ta’ flus” [traduzzjoni mhux uffiċjali].

               2.IL-PROBLEMA INKWISTJONI

               (1)Is-sejbiet tal-Kumitat

               Skont il-Kumitat, la l-ġurisprudenza tal-Qorti tal-Ġustizzja tal-Unjoni Ewropea (QtĠ) li tinterpreta t-termini tat-Trattat dwar l-aċċess ta’ persuni privati quddiem il-Qrati tal-UE fi ħdan it-tifsira tal-Artikolu 263(4) tat-Trattat dwar il-Funzjonament tal-Unjoni Ewropea (TFUE), u lanqas ir-Regolament ta’ Århus li jipprevedi rieżami amministrattiv ta’ atti ambjentali mill-Kummissjoni, ma jagħtu lill-NGOs u lill-membri tal-pubbliku biżżejjed aċċess għall-proċeduri ta’ rieżami.

               Il-Kumitat ikkunsidra li l-Artikolu 263(4) TFUE dwar l-azzjonijiet għal annullament minn persuni privati, kif interpretat mill-QtĠ, huwa ristrett wisq minħabba li huwa limitat għal atti regolatorji li jikkonċernaw lil persuna b’mod dirett u li ma jinvolvux miżuri ta’ implimentazzjoni
                  6
               .

               Il-Kumitat żied jgħid li r-Regolament ta’ Århus ma jistgħax jikkumpensa għal dawn in-nuqqasijiet minħabba li jikser il-Konvenzjoni bl-istess mod fil-punti li ġejjin:

               –il-mekkaniżmu ta’ rieżami ta’ Aarhus barra mill-NGOs għandu japplika wkoll għall-membri tal-pubbliku;

               –ir-rieżami għandu jinkludi atti ġenerali u mhux biss atti ta’ portata individwali;

               –hemm bżonn li kull att amministrattiv li sempliċement “jirrelata” mal-ambjent ikun jista’ jiġi kkontestat, u mhux biss l-atti “skont” il-liġi ambjentali;

               –atti li ma għandhomx effetti legalment vinkolanti u esterni għandhom ukoll ikunu suxxettibbli għal rieżami
                  7
               .

               Il-Kumitat ikkunsidra wkoll li fil-ġurisprudenza tagħhom il-Qrati tal-UE ma ħadu l-ebda direzzjoni ġdida biex tiġi żgurata l-konformità mal-Konvenzjoni
                  8
               .

               Fl-aħħar nett, il-Kumitat irrakkomanda li l-ġurisprudenza tal-QtĠ jenħtieġ li tieħu kont b’mod sħiħ tal-Konvenzjoni jew, alternattivament, li l-UE jenħtieġ li temenda r-Regolament ta’ Århus jew tadotta leġiżlazzjoni ġdida
                  9
               .

               (2)Il-pożizzjoni tal-Kummissjoni dwar is-sejbiet

               Kif imfakkar hawn fuq, il-korpi tal-Konvenzjoni Aarhus ġew mgħarrfa permezz tad-dikjarazzjoni tal-UE bil-karatteristiċi partikolari tal-ordni ġuridika tal-Unjoni.

               Madankollu, id-Dikjarazzjoni tal-UE ma ttiħditx inkunsiderazzjoni fis-sejbiet.

               In-natura speċifika tas-sistema tal-istħarriġ ġudizzjarju hija tabilħaqq imfassla bir-reqqa fit-Trattati tal-UE, b’tali mod li kull ċittadin tal-Unjoni għandu aċċess għall-ġustizzja. Aċċess għall-istħarriġ ġudizzjarju tal-miżuri tal-UE mhuwiex limitat għal azzjonijiet diretti li jridu jiġu ppreżentati quddiem il-Qrati tal-Unjoni, iżda jista’ jseħħ ukoll quddiem qorti nazzjonali, li tista’ – u f’ċerti ċirkustanzi, għandha – tqajjem kwistjoni ta’ legalità quddiem il-QtĠ, li tista’ tiddikjara li att jew miżura tal-UE huma invalidi.

               B’mod partikolari, fir-rigward tal-azzjonijiet imressqa quddiem il-Qrati tal-UE minn persuni fiżiċi jew ġuridiċi kontra l-miżuri tal-UE adottati skont l-liġi ambjentali, l-Artikolu 263(4) TFUE, jipprevedi li dawn jistgħu (iressqu) "[…] tressaq appell kontra att indirizzat lilha jew li jirrigwardaha direttament u individwalment, kif ukoll kontra att regolatorju li jirrigwardaha direttament u li ma jinvolvix miżuri ta' implimentazzjoni.”

               Il-kundizzjonijiet stipulati f’din id-dispożizzjoni u l-predeċessuri tagħha ġew interpretati mill-QtĠ fil-ġurisprudenza tagħha, fejn fi Plaumann
                  10
                il-każ storiku dwar l-interpretazzjoni tat-test “individwalment ikkonċernat”, il-QtĠ ddeċidiet li “persuni għajr dawk li għalihom tkun indirizzata deċiżjoni jistgħu biss jiddikjaraw li huma individwalment ikkonċernati jekk dik id-deċiżjoni taffettwahom minħabba ċerti kwalitajiet li huma partikolari għalihom jew minħabba ċirkustanzi fejn huma jiġu trattati b’mod differenti mill-persuni l-oħra kollha, u minħabba dawn il-fatturi tiddistingwihom b’mod individwali bħalma tiddistingwi lill-persuna indirizzata”. Tul iż-żminijiet, il-QtĠ, il-każ “Plaumann” kompliet tiżviluppah, tapplikah u tadattah għal ċirkostanzi legali jew fattwali partikolari, irrispettivament ukoll min-natura tal-applikant
                  11
               .

               Biż-żieda ta’ din il-frażi finali fil-paragrafu 4 (“[…] kif ukoll kontra att regolatorju li jirrigwardha direttament u li ma jinvolvix miżuri ta' implimentazzjoni”) it-Trattat ta’ Lisbona wessa’ r-regoli dwar il-locus standi f’azzjonijiet għal annullament imressqa minn partijiet privati. Meta japplikaw dawn il-kundizzjonijiet, m’hemmx bżonn li l-applikant juri li huwa jew hija huma individwalment ikkonċernati mill-att ikkontestat.

               Il-leġiżlatur sekondarju tal-Unjoni ma jistgħax jemenda r-regoli previsti fl-Artikolu 263(4) TFUE u jrid jirrispetta l-ġurisprudenza żviluppata mill-ġudikatura tal-Unjoni li tiddetermina l-interpretazzjoni korretta tat-Trattat. Lanqas ma l-Konvenzjoni Aarhus tista’ tippermetti xi tip ta’ deroga mill-Artikolu 263(4) TFUE
                  12
               .

               Minbarra li wessa’ l-aċċess dirett għall-Qrati tal-UE skont l-Artikolu 263(4) TFUE, it-Trattat ta’ Lisbona ta relevanza partikolari lir-rwol tal-qrati nazzjonali fl-Artikolu 19(1) TUE, it-tieni sentenza, skont liema “L-Istati Membri għandhom jipprovdu r-rimedji meħtieġa sabiex jassiguraw protezzjoni legali effettiva fl-oqsma koperti mid-dritt tal-Unjoni”. F’dan ir-rigward, is-sistema ta’ deċiżjonijiet preliminari tal-QtĠ hija l-element ċentrali tal-ordni ġuridiku tal-UE, kif indikat mill-QtĠ fl-Opinjoni 2/13 tagħha dwar l-Adeżjoni tal-Unjoni Ewropea fil-Konvenzjoni Ewropea tad-Drittijiet tal-Bniedem
                  13
               .

               Dan huwa partikolarment rilevanti fil-liġi ambjentali tal-UE, li, kif ġie ssottolinjat mill-QtĠ fl-2015 f’żewġ sentenzi fl-Awla Manja dwar ir-rilevanza tal-Konvenzjoni ta’ Aarhus fl-ordni ġuridiku tal-UE, fl-istat attwali tad-dritt tal-UE, il-proċeduri ġudizzjarji u amministrattivi li jikkonċernaw il-liġi ambjentali jaqgħu “primarjament” fi ħdan il-kamp ta’ applikazzjoni tal-liġi tal-Istati Membri
                  14
               .

               Fil-fehma tal-Kummissjoni, is-sejbiet tal-Kumitat la jirrikonoxxu l-irwol ċentrali tal-qrati nazzjonali bħala l-qrati ordinarji tal-liġi tal-UE,
                  15
                u lanqas ma jirrikonoxxu s-sistema ta’ deċiżjonijiet preliminari skont l-Artikolu 267 TFUE bħala mezz validu ta’ rimedju.

               Għall-kuntrarju ta’ dak li l-Kumitat iddeċieda fis-sejbiet, l-ordni ġuridiku tal-UE joffri sistema kompluta ta’ mezzi ta’ rimedju
                  16
               . Tabilħaqq, individwi li ma jissodisfawx il-kriterji ta’ ammissibilità tal-Artikolu 263(4) TFUE, saħansitra fil-forma aktar wiesgħa tat-Trattat ta’ Lisbona, xorta għandhom aċċess effettiv għall-ġustizzja u għall-protezzjoni ġudizzjarja tad-drittijiet tagħhom kontra l-miżuri tal-liġi tal-UE. Huma jkollhom il-possibbiltà, skont il-każ, jew li jindirizzaw il-qrati nazzjonali billi jitolbuhom jagħmlu referenza lill-QtĠ għal deċiżjoni preliminari dwar il-validità kif stipulat fl-Artikolu 267 tat-TFUE, jew inkella biex indirettament jinvokaw l-invalidità ta’ atti ta’ applikazzjoni ġenerali quddiem il-qrati tal-UE skont l-Artikolu 277 TFUE.

               Fir-rigward tar-rieżami amministrattiv, l-ewwel nett, il-Kumitat staqsa lill-UE biex tagħmel rieżami ta’ atti ta’ portata ġenerali fi kwistjonijiet ambjentali. Madankollu, ma hemm l-ebda rekwiżit skont il-Konvenzjoni ta’ Aarhus, li dawn l-atti jridu jgħaddu minn rieżami amministrattiv, u lanqas ma huwa ċar kemm u safejn huwa sensibbli li dan ir-rieżami jsir għal din il-kategorija partikolari ta’ atti.

               It-tieni nett, l-Artikolu 9(3) tal-Konvenzjoni ta’ Aarhus ma jistax jiġi interpretat fis-sens li qed jintalab rieżami amministrattiv ta’ atti mhux vinkolanti mingħajr effetti esterni. Miżuri li għandhom biss effetti legali interni fi ħdan l-amministrazzjoni u li ma jagħtu l-ebda drittijiet jew obbligi lil partijiet terzi ma jikkostitwixxux deċiżjonijiet li jaffettwaw b’mod negattiv li xi persuna.

               F’dan ir-rigward, ta’ min ifakkar li l-Awla Manja tal-Qorti fl-2015 kienet tal-fehma li r-Regolament ta’ Aarhus, li jikkonċerna biss lill-istituzzjonijiet tal-UE u li huwa wieħed biss mir-rimedji disponibbli għall-individwi biex tkun żgurata l-konformità mal-liġi ambjentali tal-UE, ma kienx maħsub sabiex jimplementa l-obbligi li jirriżultaw mill-Artikolu 9(3) tal-Konvenzjoni ta’ Aarhus fir-rigward tal-proċeduri amministrattivi jew ġudizzjarji nazzjonali, għax, fl-istat attwali tad-dritt tal-UE, dawn jaqgħu primarjament fil-kamp ta’ applikazzjoni tad-dritt tal-Istati Membri. Peress li r-Regolament ta’ Aarhus, bħala kwistjoni tal-liġi tal-UE, ma kienx maħsub biex jimplementa l-Artikolu 9(3) tal-Konvenzjoni ta’ Aarhus, konformità ma’ din id-dispożizzjoni tista’ tiġi żgurata, fi ħdan l-ordni ġuridiku tal-UE, permezz ta’ mezzi oħra apparti milli bl-emendar tar-Regolament ta’ Aarhus, kif madankollu ssuġġerixxa l-Kumitat fir-rakkomandazzjonijiet tiegħu.

               (3)L-implikazzjonijiet tas-sejbiet

               Il-Kumitat irrakkomanda li l-Laqgħa tal-Partijiet tadotta d-direzzjonijiet li l-QtĠ għandha ssegwi meta tinterpreta l-Konvenzjoni ta’ Aarhus.

               Madankollu, skont il-prinċipju tas-separazzjoni tal-poteri u l-prinċipju tal-bilanċ istituzzjonali, mhuwiex possibbli li s-sejbiet tal-Kumitat jiġu implimentati permezz tal-ġurisprudenza tal-QtĠ, minħabba li l-Qrati huma indipendenti fil-funzjoni ġudizzjarja tagħhom.

               U f’dak li għandu x’jaqsam mar-Regolament ta’ Aarhus, il-Kumitat ikkunsidra li l-kriterji dwar min jista’ jitlob rieżami u x’jista’ jiġi rieżaminat (il-kamp ta’ applikazzjoni ratione personae u ratione materiae) huma stretti wisq. L-estensjoni tal-kamp ta’ applikazzjoni kif mitlub mill-Kumitat tirriżulta f’mekkaniżmu ta’ rieżami ġudizzjarju – u fl-aħħar mill-aħħar aċċess għall-QtĠ – imwessa’ għal firxa enormi ta’ litiganti potenzjali, fir-rigward ta’ atti li ma għandhom l-ebda effett legali u għal oqsma li jmorru lil hinn mill-ambitu tal-ambjent.

               Tabilħaqq, jekk ir-Regolament Aarhus jiġi modifikat biex jitwessa’ l-kamp ta’ applikazzjoni tar-rieżami amministrattiv, din is-soluzzjoni tkabbar b’mod sinifikanti l-aċċess għall-qrati tal-UE, kif definit fit-TFUE u fil-ġurisprudenza kkonsolidata. Miżuri li ma jistgħux jiġu kkontestati skont l-Artikolu 263(4), bħal pereżempju deċiżjonijiet indirizzati lill-Istati Membri li jagħtuhom għażla għal allokazzjoni tranżizzjonali mingħajr ħlas ta’ emissjonijiet tal-gassijiet b’effett ta’ serra, isiru s-suġġett ta’ proċedura ta’ rieżami amministrattiv. B’konsegwenza ta’ dan, id-deċiżjoni meħuda b’reazzjoni għal rikjesta għal rieżami amministrattiv tiġi kkuntestata b’azzjoni ta’ annullament skont l-Artikolu 263(4) TFUE, fejn applikant ikun jista’ jqajjem ukoll kwistjonijiet ta’ legalità dwar il-miżuri tal-UE kkuntestati b’rikjesta għal rieżami amministrattiv, hekk kif diġà ġie deċiż mill-Qorti Ġenerali
                  17
               .

               Bl-istess mod, il-kunċett ta’ att amministrattiv li jkollu “portata individwali” (li hija l-kundizzjoni biex jinbeda r-rieżami amministrattiv skont l-Artikolu 10 tar-Regolament ta’ Aarhus) ġie interpretat mill-Qorti Ġenerali billi dan huwa kunċett mhux daqstant differenti minn dak ta’ att kuntestabbli skont l-Artikolu 263(4) TFUE
                  18
               . U huwa għalhekk li t-twessigħ tal-kategorija ta’ atti li jistgħu jkunu suġġetti għal rieżami amministrattiv imbagħad jirrendihom indirettament kuntestabbli skont l-Artikolu 263(4) TFUE.

               Fis-sustanza, permezz tal-emendi għal-leġislazzjoni sekondarja, il-qrati tal-UE se jingħataw ġurisdizzjoni f’kategorija kompletament ġdida ta’ każijiet li fihom l-atti sottostanti li huma soġġetti għal rieżami amministrattiv ma jkunux kuntestabbli skont l-Artikolu 263(4) TFUE. Ir-riskju huwa li emendi ta’ dan it-tip joħolqu żbilanċ sinifikanti fis-sistema ta’ protezzjoni ġudizzjarja kif prevista mit-Trattati.

               3.Passi ulterjuri fil-proċedura ta’ Aarhus

               Is-sejbiet tal-Kumitat ser jiġu ppreżentati għall-approvazzjoni waqt is-sitt sessjoni tal-Laqgħa tal-Partijiet għall-Konvenzjoni ta’ Aarhus, li se ssir mill-11 sal-14 ta’ Settembru f’Budva, il-Montenegro, li permezz tagħha dawn jiksbu l-istatus ta’ interpretazzjoni uffiċjali tal-Konvenzjoni ta’ Aarhus, u għalhekk huma vinkolanti għall-Partijiet Kontraenti u għall-Korpi tal-Konvenzjoni.

               Id-deċiżjonijiet waqt il-Laqgħa tal-Partijiet ġeneralment jittieħdu b’kunsens. Jekk jiġu eżawriti l-isforzi kollha sabiex jintlaħaq kunsens, id-deċiżjonijiet dwar kwistjonijiet sostantivi jittieħdu b’vot ta’ maġġoranza ta’ tliet kwarti tal-Partijiet preżenti, li jistgħu jivvotaw
                  19
               .

               4.Konklużjonijiet

               Is-sejbiet tal-Kumitat jikkontestaw il-prinċipji kostituzzjonali tad-dritt tal-UE li tant huma fundamentali li huwa legalment impossibbli għall-UE li ssegwi u tikkonforma mas-sejbiet.

               Fl-andament tal-proċedura ta’ konformità, l-UE talbet lill-Kumitat għal seduta oħra biex tkompli tispjega l-qafas istituzzjonali tal-Unjoni. Madankollu, il-Kumitat ċaħadha din it-talba. M’hemmx mezzi għal appell kontra s-sejbiet tal-Kumitat. L-uniku mezz biex l-UE tissalvagwardja bis-sħiħ l-ispeċifiċitajiet istituzzjonali tagħha u l-awtonomija tal-ordni ġuridiku tal-UE, m’għandha l-ebda għażla ħlief li titfa’ vot negattiv fuq l-approvazzjoni ta’ dawn is-sejbiet fil-Laqgħa tal-Partijiet.

               Fid-dawl ta’ dawn il-kunsiderazzjonijiet, l-UE jenħtieġ li tirrifjuta s-sejbiet fil-każ ACCC/C/2008/32 fil-Laqgħa tal-Partijiet li ġejja.

               Il-pożizzjoni tal-UE dwar din il-kwistjoni ma ċċekkinx l-impenn tal-UE għall-prinċipji u l-għanijiet tal-Konvenzjoni ta’ Aarhus.

               Għall-kuntrarju ta’ sejbiet dwar il-konformità preċedenti, dan il-każ speċifiku jirrikjedi deċiżjoni mill-Kunsill fi ħdan it-tifsira tal-Artikolu 218(9) TFUE.

               2017/0151 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata, f’isem l-Unjoni Ewropea, fis-sitt sessjoni tal-Laqgħa tal-Partijiet għall-Konvenzjoni ta’ Aarhus f’dak li għandu x’jaqsam mal-kawża ta’ konformità ACCC/C/2008/32

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 192(1), flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Fis-17 ta’ Frar 2005, il-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (“il-Konvenzjoni ta’ Aarhus”)
                  20
                ġiet approvata, f’isem il-Komunità Ewropea, permezz tad-Deċiżjoni tal-Kunsill 2005/370/KE
                  21
               .

               (2)Fir-rigward tal-istituzzjonijiet u tal-korpi tal-UE, l-obbligi tal-Konvenzjoni ġew implimentati, notevolment permezz tar-Regolament (KE) Nru 1367/2006 tal-Parlament Ewropew u tal-Kunsill tas-6 ta' Settembru 2006 dwar l-applikazzjoni tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (“ir-Regolament Aarhus”)
                  22
               .

               (3)Skont l-Artikolu 15 tal-Konvenzjoni ta’ Aarhus, il-Kumitat ta’ Konformità tal-Konvenzjoni ta’ Aarhus (il-“Kumitat”) ġie stabbilit u għandu l-kompetenza li jeżamina l-konformità tal-Partijiet mad-dispożizzjonijiet tal-Konvenzjoni.

               (4)Fis-17 ta’ Marzu 2017, l-Unjoni rċeviet is-sejbiet fil-każ ACCC/C/2008/32 rigward l-aċċess għall-ġustizzja fil-livell tal-UE
                  23
               . Il-Kumitat iddeċieda li "il-Parti kkonċernata tonqos milli tikkonforma mal-Artikolu 9, il-paragrafi 3 u 4, tal-Konvenzjoni fir-rigward tal-aċċess għall-ġustizzja mill-membri tal-pubbliku minħabba li la r-Regolament Aarhus u lanqas il-ġurisprudenza tal-QtĠ ma timplimenta jew tikkonforma mal-obbligi previsti f’dawk il-paragrafi.”(traduzzjoni mhux uffiċjali) (Paragrafu 123 tas-Sejbiet tal-Kumitat).

               (5)Il-korpi tal-Konvenzjoni ta’ Aarhus ġew mgħarrfa bid-Dikjarazzjoni li l-UE kienet għamlet mal-firma u fejn tenniet waqt l-approvazzjoni tal-Konvenzjoni li “[f]il -kuntest istituzzjonali u ġuridiku tal-Komunità [...] l-istituzzjonijiet Komunitarji ser japplikaw il-Konvenzjoni fi ħdan il-qafas tar-regoli eżistenti u futuri tagħhom dwar l-aċċess għad-dokumenti u regoli rilevanti oħra tal-liġi Komunitarja fil-qasam kopert mill-Konvenzjoni.”

               (6)Is-sejbiet la jirrikonoxxu l-irwol ċentrali tal-qrati nazzjonali għall-implimentazzjoni tal-Artikolu 9(3) tal-Konvenzjoni ta’ Aarhus u lanqas ma jirrikonoxxu s-sistema tal-UE tad-deċiżjonijiet preliminari lill-Qorti tal-Ġustizzja tal-Unjoni Ewropea bħala mezzi validi ta’ rimedju
                  24
               .

               (7)Il-konklużjonijiet jirrakkomandaw Laqgħa tal-Partijiet biex jiddeċiedu dwar l-azzjoni li hija f’kunflitt ċar mal-prinċipji fundamentali tal-ordni ġuridiku tal-UE u tas-sistema tagħha ta’ stħarriġ ġudizzjarju. Is-sejbiet ma jirrikonoxxux l-ordni ġuridiku speċjali tal-UE.

               (8)L-UE tkompli tappoġġja bis-sħiħ l-objettivi importanti tal-Konvenzjoni ta’ Aarhus.

               (9)Is-sejbiet se jiġu ppreżentati fis-sitt sessjoni tal-Laqgħa tal-Partijiet tal-Konvenzjoni ta’ Aarhus li se ssir f’Settembru 2017 f’Budva, il-Montenegro u permezz ta’ dan jiksbu status ta’ interpretazzjoni uffiċjali tal-Konvenzjoni ta’ Aarhus, u għalhekk isiru vinkonlanti għall-Partijiet Kontraenti u l-korpi tal-Konvenzjoni.

               ADOTTAT DIN ID-DEĊIŻJONI:

               Artikolu 1

               Il-pożizzjoni li għandha tittieħed mill-Unjoni waqt is-sitt sessjoni tal-Laqgħa tal-Partijiet għall-Konvenzjoni ta’ Aarhus f’dak li għandu x’jaqsam mal-kawża dwar il-konformità ACCC/C/2008/32 hija kif ġej:

               –vot negattiv dwar l-approvazzjoni tas-sejbiet.

               Artikolu 2

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  Kif ippubblikata fuq il-websajt tal-UNECE, ara

                     http://www.unece.org/fileadmin/DAM/env/pp/documents/cep43e.pdf

                     (2)
                  Id-Deċiżjoni tal-Kunsill 2005/370/KE, ĠU L 124, 17.5.2005, p. 1.

                     (3)
                  Id-dikjarazzjoni tal-UE hija ppubblikata fuq il-websajt tal-UNECE taħt l-intestatura “Dikjarazzjonijiet u Riżervi”, ara

                     https://treaties.un.org/Pages/ViewDetails.aspx?src=IND&mtdsg_no=XXVII-13&chapter=27&clang=_en

                     (4)
                  ĠU L 264, 25.9.2006, p. 13;

                     (5)

                     http://www.unece.org/fileadmin/DAM/env/pp/compliance/C2008-32/Findings/C32_EU_Findings_as_adopted_advance_unedited_version.pdf

                     (6)
                  Ara l-paragrafi 60-84 tas-sejbiet.

                     (7)
                  Ara l-paragrafi 85-121 tas-sejbiet.

                     (8)
                  Ara l-paragrafi 122-123 u 81-83 tas-sejbiet.

                     (9)
                  Ara l-paragrafi 124-126 tas-sejbiet.

                     (10)
                  Il-Każ 25/62, Plaumann v Commission, ECLI:EU:C:1963:17.

                     (11)
                  Ara, pereżempju, il-Każ C-456/13 P, T & L Sugars Ltd u Sidul Acúcares v il-Kummissjoni, ECLI:EU:C:2015:284, paragrafu 63; il-Każ C-583/11 P, Inuit Tapiriit Kanatami a.o. v il-Parlament u l-Kunsill, ECLI:EU:C:2013:625, paragrafu 72; u C-274/12 P, Telefónica v il-Kummissjoni, ECLI:EU:C:2013:852, paragrafu 46.

                     (12)
                  Ara pereżempju l-Każ T-600/15, PAN Europe aos v il-Kummissjoni Ewropea, fejn il-Qorti Ġenerali ddeċidiet li “l-ftehim internazzjonali konklużi mill-Unjoni, fosthom il-Konvenzjoni ta’ Aarhus, ma jipprevalux fuq id-dritt primarju tal-Unjoni, b’mod li ma jistax jiġi aċċettat li ssir deroga mir-raba’ paragrafu tal-Artikolu 263 TFUE abbażi tal-imsemmija konvenzjoni.” (Paragrafu 56 tad-Digriet; ECLI:EU:T:2016:601).

                     (13)
                  Ara b’mod partikolari paragrafu 198 tal-Opinjoni 2/13.

                     (14)
                  Il-Kawżi magħquda C-401/12 P sa C-403/12 P, Il-Kunsill u l-Kummissjoni v Vereniging Milieudefensie aos EU:C:2015:4, paragrafu 60; Il-Kawżi magħquda C-404/12 P u C-405/12 P, Il-Kunsill u l-Kummissjoni v Stichting Natuur en Milieu aos, EU:C:2015:5, paragrafu 52.

                     (15)
                  Opinjoni 1/09, Creation of a Unified Patent Litigation System (Il-Ħolqien ta’ Sistema Unifikata ta’ Riżoluzzjoni ta’ Tilwim fil-Qasam tal-Privattivi), EU:C:2011:123, paragrafu 80.

                     (16)
                  Ara, pereżempju, il-Każ C-50/00 P, Unión de Pequeños Agricultores v il-Kunsill, ECLI:EU:C:2002:462, paragrafu 40; jew il-Kawżi Magħquda T-236/04 u T-241/04 EEB aos v il-Kummissjoni, ECLI:EU:T:2005:426, paragrafu 66.

                     (17)
                  Il-Kawża T-177/13, Test BioTech eV aos v il-Kummissjoni, EU:T:2016:736, paragrafu 56, it-tieni sentenza.

                     (18)
                  Ara pereżempju l-Kawżi T-19/13, Frank Bold Society v il-Kummissjoni, EU:T:2015:520, paragrafi 38 u 44-45; u T-565/14, European Environmental Bureau v il-Kummissjoni, EU:T:2015:559, paragrafi 40-49.

                     (19)
                  Id-Deċiżjoni I/1 dwar ir-Regoli ta’ Proċedura (b’mod partikolari r-Regola 35 dwar it-teħid ta’ deċiżjonijiet), ara

                     http://www.unece.org/fileadmin/DAM/env/pp/documents/mop1/ece.mp.pp.2.add.2.e.pdf

                     (20)

                     http://www.unece.org/fileadmin/DAM/env/pp/documents/cep43e.pdf

                     (21)
                  Id-Deċiżjoni tal-Kunsill 2005/370/KE tas-17 ta' Frar 2005 dwar il-konklużjoni, f'isem il-Komunità Ewropea, tal-Konvenzjoni dwar l-aċċess għall-informazzjoni, il-parteċipazzjoni pubblika fit-teħid tad-deċiżjonijiet u l-aċċess għall-ġustizzja fi kwistjonijiet ambjentali (ĠU L 124, 17.5.2005, p. 1).

                     (22)
                  ĠU L 264, 25.9.2006, p. 13;

                     (23)

                     http://www.unece.org/fileadmin/DAM/env/pp/compliance/C2008-32/Findings/C32_EU_Findings_as_adopted_advance_unedited_version.pdf

                     (24)
                  Ara b’mod partikolari l-paragrafu 58 tas-sejbiet: “Filwaqt li s-sistema ta’ rieżami ġudizzjarju fil-qrati nazzjonali tal-Istati Membri tal-UE, inkluż il-possibbiltà li tintalab deċiżjoni preliminari, hija element sinifikanti għall-iżgurar tal-applikazzjoni konsistenti u l-implimentazzjoni korretta tal-liġi tal-UE fl-Istati Membri tagħha, din ma tistax tkun il-bażi għaċ-ċaħda b’mod inġenerali lill-membri tal-pubbliku tal-aċċess għall-qorti tal-UE biex jikkontestaw id-deċiżjonijiet, l-atti u l-omissjonijiet minn istituzzjonijiet u korpi tal-UE”.


title: Proposta għal deċiżjoni tal-Kunsill li tawtorizza lir-Renju Unit ikompli japplika miżura ta' deroga mill-Artikoli 26(1)(a), 168 u 169 tad-Direttiva 2006/112/KE dwar is-sistema komuni ta' taxxa fuq il-valur miżjud (Il-verżjoni bl-Ingliż biss hija awtentika)

text:
Avviż Legali Importanti

|

52007PC0752

		MTBrussel 26.11.2007KUMM(2007) 752 finaliProposta għalDEĊIŻJONI TAL-KUNSILLli tawtorizza lir-Renju Unit ikompli japplika miżura ta' deroga mill-Artikoli 26(1)(a), 168 u 169 tad-Direttiva 2006/112/KE dwar is-sistema komuni ta' taxxa fuq il-valur miżjud(Il-verżjoni bl-Ingliż biss hija awtentika)(preżentata mill-Kummissjoni)MEMORANDUM TA’ SPJEGAZZJONIKuntest tal-proposta |110 | Raġunijiet għall-proposta u l-għanijiet tagħhaSkond l-Artikolu 395(1) tad-Direttiva 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (VAT), il-Kunsill, bi qbil unanimu fuq proposta mill-Kummissjoni, jista' jawtorizza lil kwalunkwe Stat Membru japplika miżuri speċjali ta' deroga mid-dispożizzjonijiet tad-Direttiva msemmija biex iħaffef il-proċedura ta' ġbir tal-VAT jew biex jipprevjeni ċerti tipi ta' evażjoni jew evitar tat-taxxa.Permezz ta' ittra rreġistrata mas-Segretarjat Ġenerali tal-Kummissjoni fil-5 ta' Frar 2007, ir-Renju Unit talab awtorizzazzjoni biex ikompli japplika miżura ta' deroga kif mogħtija qabel mid-Deċiżjoni tal-Kunsill 95/252/KE tad-29 ta' Ġunju 1995 u sussegwentement mid-Deċiżjoni tal-Kunsill 98/198/KE tad-9 ta' Marzu 1998 (kif emendata). Skond l-Artikolu 395(2) tad-Direttiva 2006/112/KE, il-Kummissjoni għarrfet lill-Istati Membri l-oħra b'ittra tal-15 ta' Ottubru 2007 bit-talba magħmula mir-Renju Unit. Permezz ta' ittra ddatata s-17 ta' Ottubru, il-Kummissjoni nnotifikat lir-Renju Unit li kellha l-informazzjoni kollha meħtieġa biex tikkunsidra t-talba. |120 | Kuntest ġeneraliId-Deċiżjonijiet tal-Kunsill imsemmijin hawn fuq awtorizzaw lir-Renju Unit japplika restrizzjoni tad-dritt li jnaqqas sa 50% l-VAT miġbura fuq il-kiri jew il-leasing ta' karozzi għall-passiġġieri użati minn persuni taxxabbli kemm għal finijiet ta' negozju kif ukoll privati u, fl-istess ħin, ma jqisx bħala provvista ta' servizzi bi ħlas l-użu privat minn persuni taxxabbli ta' dawn il-karozzi mikrija bi jew mingħajr arranġament ta' leasing. Din id-deroga telimina l-ħtieġa li l-kerrej jew il-lessee jżomm reġistru privat dettaljat bil-kilometri li kull karozza tkun għamlet u jdaħħal fil-kontabilità tiegħu l-VAT fuq l-użu privat. Għalhekk, id-deroga għandha titqies essenzjalment bħala miżura ta' simplifikazzjoni. Id-deroga ġiet imġedda bosta drabi u mistennija tiskadi fil-31 ta' Diċembru 2007.Ġeneralment, id-derogi jingħataw għal żmien limitat bil-għan li ssir valutazzjoni dwar jekk il-miżura speċjali hijiex xierqa u effikaċi. F'dan ir-rigward, abbażi ta' l-informazzjoni disponibbli, il-Kummissjoni tifhem li t-tqassim tal-50% bejn l-użu għal finijiet ta' negozju u dak privat (jew kwalunkwe użu ieħor mhux għal finijiet ta' negozju skond l-Artikolu 26(1)(a) tad-Direttiva 2006/112/KE) attwalment għadu jirrifletti l-użu privat u ta' negozju globali tal-karozzi mikrija bi jew mingħjar arranġament ta' leasing minn persuni taxxabbli fir-Renju Unit. Għaldaqstant, iċ-ċirkostanzi tad-dritt u tal-fatt li jiġġustifikaw id-deroga oriġinali għadhom rilevanti.Madankollu, fid-29 ta' Ottubru 2004, il-Kummissjoni ppreżentat proposta għal Direttiva tal-Kunsill li tinkludi armonizzazzjoni tal-kategoriji ta' nfiq li għalihom l-Istati Membri jistgħu japplikaw esklużjonijiet għad-dritt tat-tnaqqis (l-hekk imsejħa proposta għas-simplifikazzjoni tal-VAT (COM (2004) 728 finali). Billi l-infiq fir-rigward tal-vetturi bil-mutur huwa inkluż fil-proposta msemmija, ebda proroga tal-perjodu ta' validità ma għandha taqbeż id-data ta' adozzjoni u tad-dħul fis-seħħ tad-Direttiva proposta. F'kull każ, id-deroga għandha tkun limitata sal-31 ta' Diċembru 2010 f'każ li d-Direttiva proposta ma tkunx għadha daħlet fis-seħħ sa dik id-data, bil-għan li jkun jista' jiġi vvalutat jekk ir-restrizzjoni tal-50% għadhiex tirrifletti b'mod raġonevoli u aċċettabbli t-tqassim globali bejn l-użu b'finijiet ta' negozju u dak privat. |130 | Dispożizzjonijiet eżistenti fil-qasam tal-propostaId-Deċiżjoni tal-Kunsill 98/198/KE tad-9 ta' Marzu 1998 li tawtorizza r-Renju Unit biex jipproroga l-applikazzjoni ta' miżura ta' deroga għall-Artikoli 6 u 17 tas-Sitt Direttiva (77/388/KEE) fil-qasam ta' l-armonizzazzjoni tal-liġijiet ta' l-Istati Membri dwar it-taxxi fuq id-dħul mill-bejgħ (ĠU L 76, 13.3.1998, p. 31). Id-Deċiżjoni emendata mid-Deċiżjoni tal-Kunsill 99/79/KE tat-28 ta' Jannar 1999 (ĠU L 27, 2.2.1999, p. 22), id-Deċiżjoni tal-Kunsill 2000/747/KE tas-27 ta' Novembru 2000 (ĠU L 302, 1.12.2000, p. 63), id-Deċiżjoni tal-Kunsill 2003/909/KE tat-22 ta' Diċembru 2003 (ĠU L 342, 30.12.2003, p. 49) u d-Deċiżjoni tal-Kunsill 2004/855/KE tas-7 ta' Diċembru 2004 (ĠU L 369, 16.12.2004, p. 61).L-Artikolu 176 tad-Direttiva 2006/112/KE jistipula li l-Kunsill għandu jiddetermina l-infiq li minnu tkun deduċibbli l-VAT. Sakemm il-Kunsill ma jagħmilx dan, jawtorizza lill-Istati Membri li jkomplu japplikaw l-esklużjonijiet li kienu fis-seħħ fl-1 ta' Jannar 1979. Għaldaqstant, hemm għadd ta' dispożizzjonijiet ta' "status quo" li jillimitaw id-dritt tat-tnaqqis marbut mal-vetturi bil-mutur. |141 | Koerenza mal-politiki u l-għanijiet l-oħra ta' l-UnjoniMhux applikabbli. |Konsultazzjoni mal-partijiet interessati u l-valutazzjoni ta' l-impatt || Konsultazzjoni mal-partijiet interessati |219 | Mhux rilevanti. || Ġbir u użu ta' għarfien espert |229 | Ma kienx hemm ħtieġa ta' għarfien espert estern. |230 | Valutazzjoni ta’ l-impattIl-proposta għal Deċiżjoni għandha l-għan li tipproroga miżura ta' simplifikazzjoni li telimina l-ħtieġa għal persuna taxxabbli li żżomm reġistri u li ddaħħal fil-kontabilità tagħha l-VAT, id-distanza li jkopru l-karozzi użati minn impriża u, għaldaqstant, għandu effett ekonomiku potenzjalment pożittiv.Madankollu, minħabba l-ambitu ristrett tad-deroga u l-applikazzjoni limitata fiż-żmien, l-impatt għandu jkun fi kwalunkwe każ limitat. Barra minn hekk, il-miżura tixbah ukoll il-proposta tal-Kummissjoni li tinsab fil-Komunikazzjoni COM(2004) 728 finali, li tinkludi regoli dwar liema forom ta' nfiq jistgħu jkunu suġġetti għal restrizzjoni fuq id-dritt tat-tnaqqis. |Elementi ġuridiċi tal-proposta |305 | Sinteżi ta’ l-azzjoni propostaAwtorizzazzjoni għar-Renju Unit biex ikompli japplika miżura ta' deroga għad-Direttiva 2006/112/KE fir-rigward tar-restrizzjoni tad-dritt tat-tnaqqis sa 50% tal-VAT miġbura fuq il-kiri jew il-leasing ta' karozzi bil-mutur li ma jintużawx esklussivament b'finijiet ta' negozju. Fejn id-dritt tat-tnaqqis ikun ġie limitat, il-persuna taxxabbli ma jkollhiex tiddikjara l-VAT fuq l-użu privat tal-vettura. Id-Deċiżjoni tiskadi fl-iktar data kmieni speċifikata fid-Deċiżjoni jew fid-data meta jidħlu fis-seħħ regoli Komunitarji dwar restrizzjonijiet tad-dritt tat-tnaqqis f'dan il-qasam. |310 | Bażi ġuridikaL-Artikolu 395 tad-Direttiva tal-VAT 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud. |329 | Prinċipju tas-sussidjarjetàSkond l-Artikolu 395 tad-Direttiva tal-VAT, il-miżura proposta, li tawtorizza Stat Membru jidderoga mid-dispożizzjonijiet ta' l-istess Direttiva, għandha tiġi adottata mill-Kunsill fuq proposta mill-Kummissjoni. Għaldaqstant, il-miżura proposta tista' tiġi adottata fuq livell Komunitarju biss. || Prinċipju tal-proporzjonalitàIl-proposta hija konformi mal-prinċipju tal-proporzjonalità għar-raġuni(jiet) kif ġej. |331 | Din id-Deċiżjoni tikkonċerna awtorizzazzjoni mogħtija lil Stat Membru fuq it-talba tiegħu stess u ma tikkostitwixxi ebda obbligu. |332 | Minħabba l-ambitu ristrett ħafna tad-deroga, il-miżura speċjali hija proporzjonata ma' l-għan li għandu jinkiseb. || Għażla ta' l-istrumenti |341 | L-istrumenti proposti: oħrajn. |342 | Mezzi oħra ma jkunux xierqa għar-raġuni(jiet) kif ġej.Skond l-Artikolu 395 tad-Direttiva tal-VAT, deroga mir-regoli komuni dwar il-VAT hija possibbli biss permezz ta' awtorizzazzjoni mill-Kunsill li jaġixxi b'mod unanimu fuq proposta tal-Kummissjoni. Deċiżjoni tal-Kunsill hija l-uniku strument adatt ladarba jista' jiġi indirizzat għal Stati Membri individwali. |Implikazzjoni għall-baġit |409 | Din il-proposta ma għandha l-ebda implikazzjoni għall-baġit tal-Komunità. |Informazzjoni addizzjonali || Klawżola ta' analiżi/reviżjoni/estinzjoni |533 | Il-proposta tinkludi klawżola ta’ estinzjoni. || |YY/XXXX (COD)Proposta għalDEĊIŻJONI TAL-KUNSILLli tawtorizza lir-Renju Unit ikompli japplika miżura ta' deroga mill-Artikoli 26(1)(a), 168 u 169 tad-Direttiva 2006/112/KE dwar is-sistema komuni ta' taxxa fuq il-valur miżjudIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud [1], u b'mod partikolari l-Artikolu 395(1) tagħha,Wara li kkunsidra l-proposta tal-Kummissjoni [2],Billi:(1) Permezz tad-Deċiżjoni tal-Kunsill 95/252/KE [3] u sussegwentement permezz tad-Deċiżjoni tal-Kunsill 98/198/KE, il-Kunsill awtorizza r-Renju Unit jirrestrinġi sal-50% d-dritt tal-kerrej jew tal-lessee biex inaqqas il-VAT fuq il-kiri jew il-leasing ta' karozza għall-passiġġieri f'każ li l-karozza ma tintużax esklussivament għal finijiet ta' negozju. Ir-Renju Unit kien awtorizzat ukoll biex ma jittrattax il-provvista ta' servizzi bi ħlas l-użu privat ta' karozza mikrija bi jew mingħajr arranġament ta' leasing minn persuna taxxabbli għall-finijiet ta' negozju tiegħu stess. Din il-miżura ta' simplifikazzjoni eliminat il-ħtieġa li l-kerrej jew il-lessee jżomm reġistru bil-kilometri koperti b'finijiet privati f'karozzi użati minn impriżi u li jdaħħal fil-kontabilità t-taxxa fuq il-kilometri effettivament koperti f'finijiet privati ta' kull karozza.(2) Permezz ta' ittra rreġistrata mas-Segretarjat Ġenerali tal-Kumissjoni fil-5 ta' Frar 2007, ir-Renju Unit talab proroga tal-perjodu ta' validità ta' dik id-deroga, li tiskadi fil-31 ta' Diċembru 2007.(3) Skond l-Artikolu 395(2) tad-Direttiva 2006/112/KE, il-Kummissjoni għarrfet lill-Istati Membri l-oħra b'ittra tal-15 ta' Ottubru 2007 bit-talba magħmula mir-Renju Unit. Permezz ta' ittra ddatata s-17 ta' Ottubru 2007, il-Kummissjoni nnotifikat lir-Renju Unit li kellha l-informazzjoni kollha meħtieġa biex tikkunsidra t-talba.(4) Iċ-ċirkostanzi tad-dritt u tal-fatt li ġġustifikaw l-għoti ta' l-awtorizzazzjoni għal applikazzjoni ta' miżura ta' deroga ma nbidlux u għadhom rilevanti.(5) Fid-29 ta' Ottubru 2004, il-Kummissjoni ppreżentat proposta għal Direttiva tal-Kunsill li temenda d-Direttiva 77/388/KEE, issa d-Direttiva 2006/112/KE, li tinkludi l-armonizzazzjoni tal-kategoriji ta' l-infiq li għalihom jistgħu japplikaw l-esklużjonijiet tad-dritt tat-tnaqqis [4]. Skond din il-proposta, l-esklużjonijiet għad-dritt tat-tnaqqis jistgħu jiġu applikati għal vetturi tat-triq bil-mutur. Għaldaqstant, jixraq li l-perjodu ta' l-awtorizzazzjoni jiġi prorogat sa meta d-Direttiva tidħol fis-seħħ. Madankollu, l-awtorizzazzjoni f'kull każ se tiskadi sa mhux aktar tard mill-31 ta' Diċembru 2010 jekk dik id-Direttiva ma tkunx għadha daħlet fis-seħħ sa dik id-data, bil-għan li ssir valutazzjoni tal-ħtieġa ta' din id-Deċiżjoni fid-dawl tal-perċentwal tat-tqassim globali bejn l-użu b'finijiet ta' negozju u dak privat.(6) Il-proroga tad-deroga mhijiex se jkollha effett negattiv fuq ir-riżorsi proprji tal-Komunitajiet Ewropej miġbura mill-VAT.ADOTTA DIN ID-DEĊIŻJONI:Artikolu 1B'deroga mill-Artikoli 168 u 169 tad-Direttiva tal-Kunsill 2006/112/KE, ir-Renju Unit huwa awtorizzat jirrestrinġi sal-50% d-dritt tal-kerrej jew tal-lessee ta' karozza biex inaqqas il-VAT fuq il-kiri jew il-leasing ta' dik il-karozza f'każ li ma tintużaw esklussivament għal finijiet ta' negozju.Artikolu 2B'deroga mill-Artikoli 26(1)(a) tad-Direttiva tal-Kunsill 2006/112/KE, ir-Renju Unit huwa awtorizzat biex ma jittrattax bħala provvista ta' servizzi bi ħlas l-użu privat ta' karozzi ta' impriżi li nkrew bi jew mingħajr arranġament ta' leasing minn persuna taxxabbli.Artikolu 3Din l-awtorizzazzjoni tiskadi fid-data tad-dħul fis-seħħ ta' regoli Komunitarji li jiddeterminaw liema nfiq marbut mal-vetturi tat-triq bil-mutur mhumiex eliġibbli għal tnaqqis totali tal-VAT, iżda sa mhux aktar tard mill-31 ta' Diċembru 2010.Artikolu 4Din id-Deċiżjoni hija indirizzata lir-Renju Unit tal-Gran Brittanja u l-Irlanda ta' Fuq.Magħmul fi Brussell, […]Għall-KunsillIl-President[1] ĠU L 347, 11.12.2006, p.1. Id-Direttiva kif emendata bid-Direttiva 2006/138/KE (ĠU L 384, 29.12.2006, p. 92).[2] ĠU C, , p.[3] ĠU L 159, 11.7.1995, p. 19.[4] COM(2004) 728 finali--------------------------------------------------